NAZIONALE 



< 


FONDO 




o 

III 


DORI A 


3 


H 




0 

s 


0 




5 


o 




m 

3C 


a 


■ 13 


JU 




NAPOLI 







Digitized by Coogle 



NFERTA PE LO CAPODAIO 

1843 . 



Digitized by Google 



Digitized by Google 



NOVEGNE 






NFERTA PE LO CAPODANNO 1843 






eWOVUyO, 




STAMPERIA E CARTIERE DEL FIBRENO 
Strada Trinità Maggiore N.® 26 

1842 



Digitized by Google 



nm DORU 

IX 13 




SG^ot»! 



Digitized by Google 




A CCHI VO’ CANOSCE LO PPECCHÈ , 
LO CCOMME, E LO CQUANNO. 



ANTECIPAZIONE. 



INe, mio signò, faciteme razia, che bbò di 
sio tritolo a spacca-stroramole? Che ssò ste 
rrobbe vecchie , e nnovegne che nce volile 
abbarrucà pe Nferta de lo Capodanno? Già 
nnujen’avimmo voglia despennere nopiatuso 
pe sse gghiacovelle. Ma si lo demmonio nce 
volesse ceca de jettarce qua ccarreniello, vo- 
limmo sapè primmo de che se tratta. Mo 
cchiù non se pazzeia a nnasconnere. A lo se- 
colo de li lume, lo Pprubbeco nce vole vede 
chiaro, e llampanno. Uscia mine ntenne? 

Accossì n’ alletterato de chiazza, sbruffan- 
nome nfaccia lo fummo de no sicario, mm'ad- 
dimannaje canto de lo cartiello che io aveva 
fatto azzecca pe le mmura de Napole, mmiezo 
a lePpartenze de li vapure, a la Sarza Pareglia, 
e a li PatafEe de li Triate.Ma io, co na resatella 
a bbavone. Ile responnette : carta canta ncan- 
nuolo; chi stampa, non parla, e Ile votaje le 
spalle. 

A bbuje mperrò, Signure mieie, songo in 
obbrego de ve levà sta capacità, si nn’ avite 
golio. Ve lo mmeretate. 

Avite a ssapè che, quanno rame n’è bbe- 
nuta la nziria , aggio mpacchiato certe com- 
poste acro-doce a llengua nosta, che se songo 
sprubbecate pe ddevozione dinto a cchille 
giornale che cchiù vanno mpoppà, e gghio- 
cano alPaumenio. Nconseguenzia ste ppovere 
crejature songo jute sporte , e ddemerte , 
senz’avèno muorzo de casa propeta pe se nce 
arrecettà tulle aunite, e mmo stanno a rriseco 
de mori de morte gnagnolla. Le mmale len- 
gue, che mbrosoleano da dereto, hanno fatto 
fuorfecefuorfece, e mm’hanno taccariato pevo 
che non se fa de chille patre senza coscienza 

che mettono li figlie a la Nunziata. Chesso po 
non bà buono. Io perzò pe n’avè sto taglio de 
faccia, e ssapenno che ste ccrejature non son- 
go de casa sposeto, peccbè portano scritto 
nfrontc lo nomme de lo patre lloro, e sse 
ponno stira la cazetta nfi a ncanna , aggio 
pensato de He frarecà n’asilio, addò metterle 
nzierae, azzò se volessero bene comm’ a ssore, 
e potessero trova quaccbe ncappalo che He 
squaseia.... E bba te corca ! chi vuò che perda 
lo tiempo appriesso a le bbecchie 7 . . 

Mm’avite na scoppola; ma io perzò mmiezo 
a le becchie mmesco porzl le nnovegne, e le 
nnove. V uie già ssapite che se chiammano no- 
vegne le rrobbe a malappena ausate. Pe n’a- 
senipio : no sciallo puosto tre o quattro vote, 
che na signorella se venne, pe ffarse la mez- 
zetta a la moda ; na vesta da poco ncignata che 
se derrupa pe nn’avè n’autrabo la rota abbof- 
fata ; le scarpe Strette che se mannano a la re,- 
formape ccausa de li calle a li piede, e bbaie 
scorrenno. Cheste ccà se chiammano rrobbe 
novegne, non già chillo cappotto viccchio, e 
ssedunto che no zio mannava a rrialà a lo 
nepote, pe ffarle fà n’abbeto nuovo. 

E ccossì comme ve sleva decenno; io tengo 
porzì na quantetà de scartof&e che chiam- 
ino novegne, pecche non sò stale poste nsop- 
pressa sotto a li irocchi , ma songo servate 
pe l’ amice che mme V hanno addimannate 
pe ffà qua ccomprimiento a cchiacchiare pe 
lo nomme de le Ssignore , o pe la nasceta 
lloro. E cheste penso de farle stampa nzieme 
co le rrobbe vecchie, mmescannoce pe can- 
narutizia purzì qua ccosa nova de trinca ! Ve 
persuade la pensata? Si non ve quaglia sarrà 
ddesgrazia de io supprecante. Co tutto ches- 
so non me perdo d’ anemo. A lo mmacaro 
non me potile renfaccià d’averve mancato de 
parola. V’ aggio fatta la Nferta, e ssi volile 
siscarme, ve l’ avite d’ accatta primmo, presse 
jodece competente. Accessi pesiuorio, o pe 
deritlo farraggio lo fatto mio, senza paura de 
refonnerce lo spesato. Sta regola vale pe tianta 
speculature, e non credo che aggia a ffallì 
schitio pe io 



Schiavottiello vuosto 
Giulio Genoino. 

N AUTO TRASCURSO 



Annodecato ntra Sabatella Pepitola , 
e lo si Vicienzo lo Postiero. 

Fic, {ntra isso) Mm’ hanno ditto n.“ i3. Vico 
Schizzitiello. Chisto è lo Schizzitielloj ccà sta 
lo numero i3 j ma Uà ddinto non mme pare 
che nce sia la commare... 

Sab. {a pparte) sto sportegliene, che bbà 
ronnianno pe ccà ttuorno, chi è? 

Fic. (c. s.) Vedo na capo de femmena , ma 
chelle ddoje farhalà de capille che Itene pe 
ncoppa a le rrecchie nfi a ncanna, s'hanno ar- 
robbata la fìlosomia ! Non borria fà qua sba- 
glio... e passà pe chillo che non songo. 

Sab. (c. s.) E ttorna a smiccià! Che scostuma- 
to! Non me leva 11’ nocchie da fronte. 

Fic. (c. s.) È quase scuro... allummasse om- 
manco no lume!.. 

Sab. (c. s.) Vi a celie simmo arreddotte nuie 
ante povere scorfanelle ! Manco dinto a le 
ppoteche polimmo sta cojete !.. Ma mo te l’ac- 



Digitized by Google 




10 



concio io sto viecchio schefuso... ( se sose da 
la seggia) 

Vie, (c. s. ) lesce da lo bbancone , e bLene da 
ebesta parte... 

Sah. (a voce aula') Nè, mio Signò, tu che pre- 
tienne , che buò da ccà? Va vattenne ; ca si nò 
te faccio rompe le bbraccia. 

Vie. Uh! chesta è la voce soja!.. LI' aggio cano- 
sciuta... Commà Saba tè? 

Sah. Nescia me! lo compare! Corame tu, si tu? 

Vie. Gnorsi, songo io... Mm’aje fatta st' acco- 
glienza , commà ! 

Sah. Scusarne : aggio pigliato no rancio. 

Vie. Ed è stato fellone. 

Sab. Va va, non ne sia niente cchiù. Viene 
ccà^ assettate. 

Vie. Mille razie. (^s’ assettano) ' 

Sab. Mm' aie da compiati, frate mio! Da cin- 
c’anne che non faggio visto!.. Pecchè non 
trasive, e zitto? 

Vie. Si t'avesse canosciuta? Ma , commare mia, 
scusarne si te lo ddico , tu tiene no punto de 
faccia ; nc'aje puoste attuorno cinco ottave de 
zirole... 

Sab. Non te piace? 

Vie. Àrrassosia ! Ssa pettenatura mm'ave acciso 
a paterno. 

Sab. E pecchè? Chesta è H’urdema moda. 

Vie. E ttu porzi parie de moda! Uh! mezacanna 
bbenedetta ! 

Sab. Compà, tu mm'affienne parlanno a schiO' 
vere de ssa manera. Oh ! ccancaro! Sò na ne- 
goziante de genere, e non pozzo ghia la moda? 

Vie. La moda lassala a le ddame de qualità , a 
le ssignorelle de petena. 

Sab. Se vede che staie scarzo a nnotizie. Npro- 
vincia si addeventato no zaminaro. La moda 
pe nnuie è lo quinto alimento. E bbuò vede 
si n’è bbero? Io mo nne tengo rrobba jettata 
dinto a sta poteca ! E addò cri de che stia tutto 
lo concurzo? A la mantechiglia. Non ce zel- 
losa che non se n’accatta no tornese lo juorno 
pe s' alliscia le ppennate de li capille ncoppa 
le rrecchie. Tu vide certe sbrenzole co le ssar- 
cenelle sotto lo vraccio, la nzalata e Taglia ro 
mmano, mpazzi appriesso a sta moda! Lo ppa- 
ne se fanno manca; la mantechiglia gnernò I 

Vie. E cchesso che ddice , va contro de te. Che 
ddiaschece? Na mercantessa non se vriogna de 
pettenarse comm’a le bbaiasse,ele sbrenzolose? 

Sab. Quanno le ddame nce passano pe ccoppa, 
p^zzo contentarme io porzi... JNIa non toc- 
cammo sto tasto , ca nce desguslammo, compà 
Viciè. Parlammo d’auto. 

Fic. Parlammo d’ auto. Dimme no poco. Tu 
cinc'anne aneto faci ve la professione de stira- 
trice , comme va che te truove aperta poteca? 

Sub. Mo te conto. Na bbona signora che io sti- 
rava . sapenno ir onestà mmia , mme velette 
ajutà. 

Fic. E comme ? 

Sah. Lo marito ave posta na bbella frabbeca de 
tela , de magramma , de percalla , de papa- 
riello , de moccatore , e mme ne dà qua scam- 
polo ncredeuza , pe ffarlo vennere a minuto a 
la ggente cchiù sfasulata ^ pecchè sta robba, 
mo costa tre prubbeche. Lo niozio corre , e 
co cchello che mm aggio guadagnato nce aggio 
agghionta na capitania de ggenere coloniate , 
comm'aghe, spingole, lazze, saponette, man- 
techiglia, sciammifere, e bbaje scorrenno. 

Fic. Ebbiva ! mme ne rallero. A sti tiempe le 
ITemraene niiustriose fanno sempe fortura ! 

Sab. E tu pure , compa Viciè, te si no poco al- 
lostruto. 

Fic. Gnorsi \ dinto o lo ffierro. 

Sab. Mraarame! dinto a lo ffierro! E ccomme? 

Fic. Aie da sapè che quanno io era postiero , 
pagaie no gruosso terno a n'accunto de la po- 
teca. Chisto era n'ommo accorto, e politeco. 
Ncagno de nne fruscia lo denaro de la venceta, 



Digilized by Google 




i3 

Io gghiellaje dinto a lo Serro. Se nne jette 
nprovincia , pe nn'apri n'oIEcina , e mme nce 
portaje pe contabiio. 

Sab. E Ile jette mpoppa lo iiiozio? 

Vie. Vi che ddice!. . S’è ITatto riccone. A mme 
ppare che lo secolo dell’ oro fosse pe li pez- 
ziente. Nce voleva lo secolo de lo ffierro pe te 
fa mprofecà le ccase , e li regne. Na vola se 
diceva, meglio l’ arrosto che lo fummo. Mo 

10 fummo te dà l’arrusto. La Nnustria, che te 
scioscia sotto a le ccaudare a hbapore, te cagna 
la faccia de lo munno. De lo ffierro te nue fa 
na pasta frolla , e tte lo llavora co mille ngie> 
gne, e mmarcangiegne p’ahbelli le ccità, e pe 
ddà sfizio, e ppane a li citatine. T’ avasta di , 
che io tornanno da la Provincia aggio passato 

11 sciumme pe ccoppa li ponte de Serro. So sci> 
yso nterra , e ssò hholato pe la strata de Serro. 
So trasuto a Nnapole rente le ccarcare de Ser- 
ro. Napole non se conosce cchiù da chi nce 
manca da qualt’o cinc’anne. Lo ffierro l’ha 
hestuto comm’ a na zita novella. Quanto se 
nn’è gghiettato a lo Peliero per guarnizione 
de la marina , e dde la Dogana! Quanto se 
nn’ave agliottuto , e ss’agliotle l’allomena- 
zione a grasso ! Quanto se ne consuma pe li 
triate I 

Sah Che rohb’è! Li tri'ate fuorze se sò fFalte de 
fierro? 

Fic. Si non se songofatte^sefacìarranno.Chiam- 
male ca sò bbenute. E bbenerranno pe mma- 
re porzi le ccase de fierro comme già so arri- 
vate li chiano-forte-de fierro. Pe mmo li tri'ate 
ne fanno gran consumo pe le bbatterie de cu- 
cina. Ogue artista ave da esse armato a rrasulo 
pa fa mprofecà lo spettacolo. D’abbetea cca- 
rattole se nne pò fà de manco ; ma de sciabole, 
spade , cortielle , sfarzine , palosse , scoppette, 
pistole , gnernò. 

Sab. E pecchè? 

Fic, Pecchè , sore mia , ogne nsera ncoppa a le 
scene hanno da mori accise cinco o se perzone 
pe r adificazione de lo prubbeco ; e ppe ddà 
viento e T abbijata a Iatture. 

Sub. Ogge è sapato ! Leva le j che mrae vuò 
torcere ? 

Fic. Se vede che non aje IPanema de fierro pe 
ssegui tà lo progresso. 

Sab, Tutto appriesso a lloro. No no, meglio a 
la casa, a la taverna cchiù priesto, cheghir- 
me a gnettechi io spi reto. Ma parlammo de 
cose a bere. Ne, compà^ s’èlleceto, comme 
stammo a fi'relusse? 

Fic* Non c’è male. Mm’ aggio puosto no poco 

de paglia sotto. Mme so' rreterato a Nnapole 
co la ntenzione de mme mpiagà lo denaro. 

Sab. Mpiagarlo ! Non te lo consiglio. Si èncop- 
pa la renneta,te vene a lo quatto e mmiezo pe 
cciento. Si è pe mpriesteto, miellece nomme 
penna. Te lo truffano, e nce refunne lo riesto. 

Vìe, Mme potarria accattà iia casa. . . . 

Sab. Pevo; pe Taccomete nce spienne lo tuppo, 
e ppò li pesonante non te pavano. . . . 

f^ic. Aie raggione. 

Sab. Nconfidenzia, a quanto saglie lo butto? 

Vie. Credo che arrive a no cincociento ducate. 

Sab. Compà Viciè, e ccome sì porpetta ? Co 5oo 
ducate non t'accatte manco no vascio. Sa che 
buò fa ? Negoziatine. 

Vie. A ttant’a carrino ? 

Sab. Mmara me !... E la coscienza ? 

Vie. Non ce aveva pensato! La coscietizia pe 
nniente nce scappa da la mammoria. 

Sab. Vuò fa na cosa? Miettele a frutto co cchillo 
frabbecante de Sora. . . . 

Vie. Sai ca dice buono?., .mma io non lo canosco. 

Sab. Lassane a me lo pensiero. T’e ccaduto lo 
inaccarone dinto a lo ccaso. 

Vie. E ccomme? 

Sab. La mogliera desso frabbecante, a lo mese 
che trase vole fà no viaggio a Ssora pe bbedè 

lo marito, ebbo portare a mme pure. Tu mme 
daje ssi 5oo ducate. . . 

Vie. A tte! . . . E non sarria meglio ebe io venes- 
se co’bbuje? Sò no proprietario, capitalista. 

Sab. Nce lo bboglio dì a la signora ; spero de 
quaglia lo niozio. 

Vie. E io Ile farraggio da ciciarone. 

Sab. Pecche? nce sì stato a Ssora? 

Vie. No ; ma nne saccio parmo pe pparmo la 
strata. Io l’aggio letto dinto a no Viaggio stam- 
pato a llengua nosta. . . quatt'anne arreto. 

Sab. E quatino è ebesto, lassemence parla... vie- 
neme trova , e te darraggio la resposta. 

Vie. Ebbiva ! Chesle se chiammano commare ! 

Sab. Va , vattenne j vi che s’ è IFatto notte 5 

Vie. E celie paura nc’è? Mo a Nnapole se cam- 
mina meglio de notte che dde juorno. Ogne 
strata pare na galleria !... 

Sàb. È lo vero , è lo vero. Beneditto pozz’ esse 
chi nce fa tanto bbene! 

Vie. Ammen. Donca accossi restammo. 

Sab. Accossi restammo. 

Vie. Bona notte ^ comma. 

Sab. Bona notte-A rrevederce. 

Ceà fernesce sto Jilaceio , e io pe ffà 
na Jinezza a sti i^iaggiature , Ile dongo 
p’ antepasto ehello che bene appriesso. 



Digitized by Google 



*7 



VIAGGIO A SSORA 



SESTRINE 

Pe no guajo che se passa , e non se dice 
Io mm’ era comm* a lluppeca arreddutto j 
Uno de chille che sò bbere amice 
Quanno mme vedde accessi giallo , e bruito , 
Pe ffà cacciarme la paturnia a mmonte , 
Mme facette spassa comm' a no Conte. 

Mme mesta oje lo Peliero ,1^ bbanchina, 

La strata nova , ed autre ccose belle : 

Ncoppa a la via de fierro crammatina 
Mme porta a ffà vola senza l’ ascelle : 

E Uà mme sento allarià lo core 
Da la puzza che ggbielta lo vapore. 

Le ffemmene le ccruce se facevano 
A bedè corre sulo no palese , 

E nfra de lloro , leva lè , decevano , 

Nc’è ddinto qua ddejavolo franzese^ 

E nn’ avevano po difficordà 
Da lo diavolo a ffarse strascenà. 

Ma tanno fuje pe mme n'acqua de maggio 
Quanno ss' amico me portaje pe fTora 
A fia nzieme a cciert' autre no viaggio 
Pe San Germano , e li' Isola de Sora , 

Co na bella carrozza de Maldura ; 

Ca chi va mposta fa n' autra figura ! 

Pe non ce carrecà troppo de spese 
Eramo cinco dinto a ssa carrozza , 
Frugulo , Donn’ Urbano , e lo Marchese 
Don Michele , e sto tallo de cocozza j 
Cossi pe stuorte , dritte , e bbonemane 
• Ogue carrino nce veuea doje rane. 



Lo marchese è dde n' ottema morale , 

Nè dde vigilia vò magna de grasso , 

A nnisciuno è capace de fà male , 

E pe ccura se piglia quarche spasso , 
Ama la compagnia , nne sape 11' uso , 

Ma è no poco apprensivo , e scrupoloso. 







Verbirazia , non manca d' appetito , 

E sse pecceja lo mmagnà , magnanno ^ 
Chesto He fa sagli 'ncanna l' acito , 
Chello Ile fa veni mpietto 1' affanno ; 

Ha ppaiira de l'uoglio, e dde lo strutto, 
"" Ntratanto se lo scorda , e magna tutto. 



Vuò sapè Don Micbele ? È n’aTVOcalo 
Che quanto tene 'ncore , tene mmocca \ 
E pecchè lo deritto ha studejato 
Dice la veretà quanno T attocca ; 

E nninche piglia suonno , te dà spasso 
Co no runfo de cuorne, e contrabasso. 

Donn' Urbano nò stà buono a ccasata ^ 

Ma te fà de Signore T azziune , 

Smania spisso de fà qua ccampagnata^ 
loca ogne nsera 5 manco li spontune 
Da chella seggia lo potriano smovere , 

E tte fa sempe mediatore a schiovere. 

È Don Luigi Frugolo no vero 

« Desperato p’ accesso de bon core » 

E tutto alEciuso , e facenniero , 

S’accide pe ddà gusto , e ffarse annore ; 
Ma pe na certa soja mala fortuna 
Le sbaglia tutte , e non ne ngarra una. 

De me che v’ aggio a ddi provita vosta ? 
Sso tasto de toccà non me commene ; 

D' esse no mala forcola non costa , 

Non me voglio mpattà p’ommo dabl»ene 
A la Modestia pe non fà daraniaggio.... 
Donca è meglio parlà de lo viaggio. 

Partimmo all' arba co lo tiro a cquatto ; 

E io mm’ accedeva a gbi guarda ano attuorno 
Chi me vedesse , e echi mm' avesse fatto 
Lo musso stuorto , pe He fà no cuorno , 

Ma a ccheir ora non bidè trafecare 
Che ppezziente , ovaiole , e herdummare. 

Arrivate nfi a Capua 'nsarvamiento , 

No cierto eh' a la Posta era mpiagato , 

E nce voleva fà no comprimiento , 

No diggiunè nce aveva apparecchiato 
De funge , aulive, chiapparielle , e nnuce ^ 
D'ammennole, confiette, e ccose duce. 

Ma comm' era vigilia chillo juorno, 

E ir ott' onze scassa non se potevano, 

Accossì lo Marchese 11' uocchie attuorno , 
Votava stuorte a cchille che nce devano ; 
lo , che lo singo non passaje , mm' anchiette 

Però na meza sacca de confìette. 

• 

Po nce ne jammo dint' all' Armaria 
Ch' è na cosa magnifeca a bhedè ! 
Vintidujemilia piezze , e nn'è huscia , 

Nce ha nzajate lo Genio de lo Rrè 5 
Quase pe nciarmo sguigliano le IHle 
Da ccà , da Uà , de sciabbole , e ffucile. 

Ma è ttardo ggià } lo postiglione tocca *, 

Li cavalle se magnano la strata ; 

Vedimmo lo Vortunno addò se mmocca , 

Lo campo addò manovera 11’ armata 5 
E ll’uocchio danno a cchesta parte, e a cchella 
Arrivammo volanno a Ttorricella. 

Nninche pe Conca pò la via se piglia 
Chi a lo stommaco sente no languore ^ 

Chi miezo s’ appapagna , e chi sbadiglia *, 

Chi caccia lo rilorgio , e guarda 11’ ore ; 

E io , che tengo la famma de no bruco , 

Qua confietto m’ammocco , e me lo zuco. 

Ma tutto nzieme tanto d’ nocchie arapo , 

E bedo nn’ auto nn’ auto no gran Monte 
Che se trasporta no casino ’ncapo , 

E quase ’ncielo vò mpizzà la fronte ! 

Nce vò poco a ccapire sto latino , 

Casino , e mmonte fa Montecasino. 

Gnorsi , mme l’ allicordo , lo canosco , 
Responne lo Marchese , ma toccammo j 
Avimmo ancora da passa no vuosco, 

Si no, dinto a qua guaio cierto ncappammo. 
E cche paura? Disse donn’ Urbano , 

Cca se pò cammenà co 11’ oro mmano. 

Justo ntiempo no zammaro pe strata 
Nce consolaje co ste ddoje parole = 

(( Signò , sta notte è stata sbaliciata » 

« Na vallee da dudece mar j noie = 
Misericordia ! co le fFacce affritte 
Decettemo ntra nuje , mo simmo fritte I 

La fantasia de fuoco se facette , 

Na scarreca aspettavamo a li rine ^ 

Le IFrasche nce parevano scoppette , 

£ le bbufare cbiorme d'assassine ; 

Co sso triemmolo ncuorpo finarmente 
Vedimmo San Germano , e nn' era niente. 

Arrivate ebe simmo a la locanna — • 

Ne , addò sta lo gran pranzo apparecchiato? 
D' averne dato ncarico a Dognanna 
Frugolo pe la via non s’ è vvantato ? — 

Ma pe no caso che n'è mmaje soccìesso, 

La lettera arrivaje lo juorno appriesso. 

De vermicielle nc’ arremmediaje 
No vacilo lo cuoco , e ffu je discreto j 
Po no fritto de treglie , e dde palaje 
Ch’ erano vive na semmana arreto j 
E n’ autro pesce 'nbianco profumato , 
Pecchè , mmarisso ! Ile fetea lo sciato. 

Frugolo pe scassà sto farfallone , 

Mette ncampo n' asciata ncopp' Arpico ^ 
Nc’ è la casa de Tullio Ciciarone , 

Nc' è bella gioventù , nc' è sango fino , 

Nce sò famiglie mposemate e guasche , 

£ nce recevarranno co li masche. 

Isso è amico a lo Sinnaco , e a T Àlietlo 
Pò ttutto a lo Collegio Tulliano , 

Nce tene pe ccompare no prefetto , 

E no miezo parente sacristano. . . 

Io tanno sferro , e eco lo fiele mmocca 
Lle dico : nc' aje stonate , e ba te cocca. 

Ma chi scanza no guajo nell' autro ncappa , 
Lo Marchese esce 'ntierzo co na juta 
Nfi a Ccasamare pe bedè la Trappa , 

B nce sò da seje miglia de sagliuta ! 

« Gnernò , sta corza è troppo faticosa » 

E tutte responnettero , n' è ccosa. 

«Locanniè, de li ciucce ncaparrate 
Scigliene uno pe rame de bbona fede ^ 

Che cammina cojeto pe le strate , 

Ca' nvita mia sò ghiuto sempe a ppede , 

E non borri a tornà coll' ossa rotte j 
Aje capito ? — Aggio ntiso — Bbonanotte. 

Li compagne mme fecero le bbaje , 

E io mme jetle a nforrà dint’ a lo lietlo 
A mmalappena If nocchie appapagnaje 
Che mme sento ntronare no duetto 
De trombane , e ffangotte , e ntra me dico ; 
Ila già pigliato suonno chili' amico ! 

Senza dormì , sto a n' ora de matino 

Ncopp’ a lo ciuccio co dduje ruonte allato 5 
Mm’ afferro a II’ uno pe lo crovattino , 

Air auto do’ ccapezza , e scorrìato , 

E azzò la cosa non henesse ’nfìeto , 

No compagno aggio nnanze, e n’auto arreto. 
» ^ 

Donn’ Urbano avea ncuollo no cappotto 
Che Ile scenneva comm’ a chiovejale ^ 
Nninche Frugolo dice: « avite sotto 
<( Lo cchiù polito, e ddocilo animale » 

Lo ciuccio a lo connutto aprie le ccorze , 

E lo cappotto ne pavaje le ttorze. 

Crepannoce de risa , e eco cchiù ffesta 
Già simmo a salutà Montecasino. 

Che ma jestà ! Che bella cosa è cchesta ! 

Fuje cierto no miracolo devino 

Che trasportà facette all’aria ’ngroppa 

Statue , marme , colonne a nfi ccà ncoppa ! 

Te! •vi che Cchiesia! Trovance na parte 
Ch' all' uocchie non te jetta no sbrannore ! 

LI’ urdemo sfuorzo te nc’ ha fatto 11’ arte 
Pe fFà na degna Casa a lo Signore ! 

£ pe nuniezo a lo spanfio de li marme 
Nce può contà le mmaraveglie a ssarme. , 

Le ccolonne ngranite assale cchiù belle _ 
Songo dell’ arche , e 11* arche cchiù de lloro ! 
Chillo Coro t’ abbaglia le Ccappelle , 

£ le Ccappelle abbagliano lo Coro ! 

Nfra le ppitture fricceca la mano 
De Solimena nuosto , e dde Giordano. 

Quanno schiasseja chili’ organo , te si^e 
Sforna concierte , zinfonie , duette j 
Sonano dinto tutte li strumiente , 

£ ll’Angiole da fora le ttrommette ^ 

Mbriacate li sense a cchill’accuorde , 

Ncoppa a la terra d’ essere te scuorde. 

Che Mmonasterio ! D’ ogne correturo 
Nne può caccia dnje larie de Castielle \ 

LI’ archivio ha de lo secolo cchiù scuro 
Lì secreto annascuse into a le ppelle j 
£ eco ss’ aita la Libbraria s’ accorda j 
Ca lo chiuppo a Fforcella s’ allicorda. 

2 . 

Pe bcdè tutto nc’ avarria voluto 
De stà Jlà ddinto ommanco pe no mese ; 

Ma lo Cielo s’ è fatto de velluto , 

E nce potrìa spognà pe cchelle scese j 
Perzò nce ne scennìettenio correnno , 

Senza cafè , pecchè se stea facenno. 

— Tocca cocchiè; facimmo na carrera 
Nfì a la Merfa j Uà Frugolo nce ha dditto 
D’ ave speduta apposta na correrà , 
D'anguille , e ttrotte ad ordenà no fritto* . * 
Ma la correrà manco era arrivata , 

Ed avimmo pe ggrazia na frittata. 

— Aggialece pacienza ; la mmalora 
Mme vo perseguita , Frugolo dice j 
Ma vedarrite quanno simmo a Ssora 
Che v’ aggio fatto pe sservi 11’ amice 5 
Llà ve farraggio avè liette de penne , 

Pranze, e ccene da zite. . — Egghiammoncenne. 

Comme songo cchiù hi ve ste Ccampagne ! 
Comme sò sberrezzute ste berdure ! 

Llà sciumme , llà pa’ise , e llà montagne , 

Ccà puonte , ccà vallate , e ccà chianure ! 

E te sparte lo Liro , che nce assomma , 

Li confine de Napole ^ e dde Romma . 

Toccata Sora , a fTà spìa se manna 
Addò stà chi nce alloggia... Oh! che rroìna! 
Nc' è na cammara schitto a la locanna , 

£ lo pizzo cchiù friddo è la cucina ! 

E nnuie restammo pe sso schiaccomatto 
Mmiezo a la strata co lo tiro a cquatto! 

Nce dà corraggio lo Marchese , e ddice : 
Pìgliammoce ssa cammara a bbonora 1 
Nce starrimmo nzardate comm' alice , 

Ma avimmo a ffà li zingare a cchesl’ ora? — 
Trova nno justo , e necessario chesso , 

Isso va nnanze, e nnuie saglimmoappriesso.~ 

Ma Frugolo addò canchero è squagliato? 

Che pe ss' urdemo butto de veleno 
LI' avesse lo dejavolo cecato 
D' affogarese dinto a lo Fribbeno ? 

No ^ jarrà pe riparo a sto scompiglio ^ — 

Lo poveriello è tanto buono figlio I — 

Ne , signò la carrozza , e li cavalle 

Spara lo postiglione , addò li mmetto? 

À sto paiese non ce songo stalle , 

E io povero scasato addò mme jetto ? 

Aggio ncuorpo de famma na tropeja.*»* 

A E la nosta purzi manco pazzeja. » •— 

* 

Gomme po s accordaje sto calascione 
A ddirvelo sarria no frusciamiento ; 

Nce dette n'auta cammara Massone 
IN’ amico mio de core , e sentimiento ; 

E Don Ciccio Giammite oramo spitale 
IN c' alloggia je la carrozza , e IKanimale. 

Nce die lo Locanniero , e Donna Favola 
No buono pranzo dint' a n'ora e mmeza 
Co bello garbo nce serveva a ttavola 
Na vecchiarella che pareva Zeza ^ 

£ attuorno nce facevano squasille 
Doie gatte co na schiusa de moscille. 

Trincammo nzieme , e senza fà stravizze 
Nce jettemo a nforcbià dinto a le pezze : 
Che belle strappontine de capizze ! 

Pe li ciucce sò bbuone a ffà cap>ezze ! 

Co ttutto chesso nc' afferraje no suonno 
Che manco li cannune non ce ponno. 

A le sseje de roatina lo ccafé ^ 

Nce ne jammo a le ssette a senti Messa 
Air otto, doppo fatto diggiunè , 

Ntela , corrimmo all’ Isola de pressa ^ 

Ca vedè primmo pe la via se deve 
Na mara veglia de Mouzù Lafreve. 

Na Machena venuta da Ngritterra- - 
Pe bbona sciorte de li cagn'a ppezze ^ 

Le bennono chiù ccare , o che pe tterra 
Le ttrovano , o pe ddinto a le mmonnezze ; 
Se n' agliotte la Machena le ssomme , 

Te nne fà na recotta j e ssiente corame. 

A ddoje rotune fa veni li mote 

Lo Fihhreno che sbocca , e le ifragella ^ 
Vottano ste rotune all' autre rrote , 

LI' arteteca s' afferra ogne rotella ; 

£ le ppezze sedente , e le mmappine 
Nseje minute sò coarta , e senza fine. 

No ngiegno chesse ppezze te spetaccia ; 

N' auto nne fa na pasta , e la jancheja ^ 
N'auto stenne ssa pasta , e cagna faccia , 
Pare na tela d' acqua che passeja 
N' auto la ntosta , alliscia ] e dde perzona 
S'appresenta la carta asciutta e bbona. 

£ ccarta pe nce scrivere le llettere , 

Carta fina, bastarda, e a la rejale; 

Carta pe stampa libbre, e pe nce mettere 
Tonnina, aulivo, chiapparieile, e ssale j 
Carta pe le ccopete , e li taralle , 

E ccarta pe nfascià li portogalle. 

£ dde tutte sse ccarte se noe fanno 
Da diecemìlia reserae a lo mese ! 

Mo quant’ arrive e assumme dint'a n’anno 
Che guadagno se fa ncopp’a le spese! 

Ma la Nnustria se pizzeca la parte 
De sso guadagno che t’ ha ffatto 11’ Arte, 

Viene ccà , videtelle ste ffigliole 
Pe llavorà dint’a sta sala aunite ! 

Mme parono cchiù belle de lo sole , 

E cchiù rosecarelle de l’ antrite ^ 

INfaccia a lloro nce schioppano le rrose , 
Ma sò ttutte modeste , e bertolose. 

IMisciuno nce pò mettere l’assisa , 

Pocca hanno ogne ddecenzia che se deve ^ < 
S’appontano nfì a ncanna la cammisa 
Chiù ghianca de li sciuocche de la neve ; 
Portano li corpiette , e le ggonnelle 
Senza mbottonatura , e ssò cchiù bbelle. 

Co ir uocchie ncoppa a la fatica sola 
Attuoroo non le botano pe nniente ! 

Da vocca a lloro n’esce na parola , 

Co ttutto ca le pperne hanno pe ddiente I 
Viato chi sposa nne pò carcuna ! 

Se porta int’ a la casa la fortuna. 

Spasa ncoppa a Ile ttavole la carta , 

Chi la steane, Talliscia, e la confronta^ 

Chi da miezo lo ffiraceto nne scarta \ 

Chi p'agghiostà le rreseme la conta i 
E echi foglietto stace a ssiggillà , 

Ca pe ffrostiere s' hanno da mpattà. 

Chisto che d’è? Palazzo de qua Ffala ? 

Mme dice stoppafatto Donn Urbano , 

Nuje stanimo ncopp' a 11' Isola ncantata? 

O dinto a qua Sserraglio de Sordano? 

Lo Marchese che ntreppeta sta chiosa , 
Jammoncenne , nce dice, n'è cchiù ccosa. 

Avimmo da vedè le Ccascatelle , 

La Cascata dell' Isola , e le ffraveche 
De li panne de Zino, e Porcinelle, 

Nè nc' è che n'ora pe ttirà ste sciaveche*, 
Nu)e danno n'autra occhiata a chelle nnenne, 
Gnorsi, Ile responnimmo , jammoncenne. 

LI' Isola ntra duje Sciumme se renserra 
Che ir abbracciano nsieme da compagne ; 

Lo Fribbeno la cegne terra terra. 

Lo Liro s'accra vacca a le Mmontagne , 

E dda Uà co na faccia nsaponata 
Lle cade ncuollo , e cebessa è la Cascata. 

Sto Sciummo , che Ile fete lo mostaccio^ 

Non contiento de tutto sto fracasso , 

Pe mmtezo ad aute bbìe stenne lo vraccio, 
Se nzorfa , e ha facenno lo smargiasso , 

E nninche ttrova ciente gradejatelle 
Se nce ngorfa, e tle fà le Ccascatelle. 

Po ncontra de le mmachene li ngiegne , 

Se mperra , e sse nce fà na poni'ata j 
£ romente se le ddanno pe le ccegne, 
Ncoppa lana a bizzeffia s' è filata ; 

E li telare tessono da lloro , 

Panne , carmucche , e ppezze de castoro. 

Canchero ! ccà porzì na caravana 

Nc’ è dde nenne spicate , e guaglioncelle ! 
Mmiezo a bammace, e llippole de lana 
Songo esse pure aggraziate e belle I 
Ma mme fece riflette Donn’ Urbano 
Ch’ erano bbelle de seconna mano. 

Gnorsì , ma io non poteva saziarme 
De vedè 11’ arte mmano a ccrejaturej 
E all’ nocchie me venevano le llarme 
Benedicenno a le Mmalifatture , 

Che a ggente miserabbole te face 
Campa 11 juorne dinto a la vammace. 



Digitized by Gopgle 




33 



Ma comme nce sbatteva lo scianchetto 
A mmagnà nce ne jammo da Giammite; 

Bene mìo! che scialata! che bbanchetto 
De pesce frisco , e Itrottole squisite ! 

E, nfra tanfauta rrobba che nce sciocca, 
Che pizza doce che te squaglia mmocca ! 

Cafè , rosolio , niente fuje de scarto , 

Niente nce fuje... Ma de parlà nne lascio, 
Sonano vintidoje manco no quarto , 

E sta da n' ora la carrozza abbascio *, — 
Mille razie , Don Ciccio — T abbracciammo , 
E già miez'arracchiate appalorciammo. 

Sora mia , statte bbona \ Isola bella 
Covernate, e ssi maje t’accorre niente 
Comaniiame*, oje, Fribbè, salutamella 
La cartiera , e porzì lo contingente j 
Addio , Merfa \ toccammoce la mano , 

Ca jammo a,lfà le ppose a San Germano . 

I I 

Da San Germano la matina apprie^o 
Pigliammo vuolo d’anemo cojetoj 
E pe la via vedettemo lo stesso , 

Che s’era visto già tre ghiuorne arreto; 
Perzò pe cchiù nò starve a nfracetà 
Faccio sorece mmocca , e ppunto ccà. 

Scompetura. ** 

PE LO BBELLO lUORNO DE LO NOMME 

DE LA SIGNORA D. MATALENA L. 

STROPPOLA A FFRANFELLICCO. 



Tutte già te sò rresciute 
Quant' agurie ammantecate 
Inf a ssimmele Tornate 
Io te 6ce , o Matalè. 

Tu può vennere salute , 

Si sguazzona co T ami ce , 

Aie manteca , e cchiù felice 
De te fièmmena non c' è. 

Lo marito te vò bbene , 

Tu Ile si ffedele , e amica , . 
Aie no figlio bbenedica 
lanco e rrusso comm’ a tle. 

lo non saccio nchisto juorno 
Che auto agurio l’aggio a ffà j 
Mpietto appiennete no cuorno 
£ la mmidia fa schiatti. 

PE DDENGRAZIAMENTO 

A LO SIGNORE GENERALE BROCCHETTI 



DERETTORE DE LO MONASTERIO DE OUERK.<i, E MMARm\ 

STO QUATTUORDECE. 



Signò , puozz' esse sempe bbeneditto 
E sguazza ntra lo bbene a ttutte 11' ore ! 
Te si ddegnato farme no favore 
Che ddint' all' arma portarragglo scritto. 

Lo ddà n' a juto a echi se trova affritto 
Pe li guaje che nce manna lo Signore, 

È n' opra santa , è na bontà de core 
Degna sulo de Cesare nn' Àggitto. 

Cierte bbote te nzurfe , e mmuste sense 
De grà rrigore , si la vocca sferra , 

Ma saccio che lo ddice , e nno lo ppiense. 

Schitto de farce bbene si ccapace , 

Gnorsi , si Dderettore de la Guerra , 

Ma nspsUnzia sì bbuouo a ddà la pace. 

PE LO NOMME 

DE NA PARIGLIA DE TERESE 

MAMMA , E FFIGLIA 

n’autro quattuordece. 



D’ Ottobre oje conta quinnece Io mese , 

E nc’ è ncasa de nomoie na pariglia -, 

Io mo non saccio nfra ste ddoje Terese 
Si ncenzà cchiù la Mamma, o cchiù la Figlia. 

La Mamma è bbona , e nno sparagna spese 
Pe ddà sempe cchiù spanfio a la famiglia , 

La Figlia è bbella, amabbele, e ccortese, 

E schitto a stodejà gusto se piglia. 

Mperrò la Mamma che de notte , e gghiuorno 
Se la schiude co 11’ uocchie j aspetta 11’ ora 
De subbeto levarsela da tuorno. 

Embè , Nennè , spicciammoce a bbonora , 

Datte priesto da fà; sarria no scuorno, 

De starle ncasa , e nn’ obbedì la Onora. 

PE LO NOMME 

DE N’AUTRA D. TERESINA 

n’actro quattuordece. 



Teresi , stammatìna da lo core 

Non saccio quant'agurie mme sò asciate; 

E ppe sso bbello Nomine a fTarte annore 
Co 11' autre concorrente sò bbennte. 

Lo primmo agurio eh' è n' adulatore 

Farrà bbiento de ss' arma a le bbertute; 

Lo secunno vorrà co schietto ammore 
Che lo Cielo te dia bbene, e ssalute. 

£ ttutte ir autre che sò bborpe vecchie 
De marito' qua pprima parolella 
Te verranno a ssiscà dint' a le rrecchie. 

t « 

Chi sa ! si trovarranno a ffà credenza ! 

Ca sso core , co ttulto che si bbella , 

N' ha commenzato ancora a ddà 11' udienza. 

A LO SIGNORE 

D. BICENZINO TORELLI 



PE RRESPOSTA A HO MMITO FATTO A LI POTETS DE NAPOLE 



D. Bicenzino de sto core. 

Aggio letto dint'air Onnebos de la semmana 
scorza n'avviso che fTaje a li povete appardate, pe 
nn' avè subbeto qua ccanzooa , o sonetto , co la 
ntenzione de stamparle, e ddedà, co ssa messa pez- 
zata, la soleta Strenta a l'Assocejate pe non farle 
scappa. Eccome ccà pronto a l'appello. Ll'autre 
scritture de ciappa t'avranno fatte a cchest'ora 
vierze a llengua Trosca c'ne ssanno de bbarattole 
e dde percocata. Io pover' ommo co cchella de 
lo Lavinaroa mmalappena faggio miso 'ncom- 
posta no sonettiello, comme fosse no cetrolillo 
a r acito. Non mme fa ssa resella a bbavone ^ ca 
mmiezo a no scialiccode piatanze scevete, e ccan- 
narute nce dice lo cetrolillo, pe t' arapi lo spi- 
reto. 

Sto sonetto a pprimma vista pare che pparle 
a schiovere. Ma nè accossi. È bbero, cchiù cche 

bero che tanta vote la Raggione ave tuorto i e 
ssiente pecchè. La Raggione è na Signorella 
comprila co na vocella fina , traseticcia , azzec- 
cosa^ e lo Tuorto è no vastaso co lo cannicchio 
d’ abbrunzo. Che nne vene ? Ca si chisse attac- 
cano nzieme qua botano , lo cannicchio d' ab- 
brunzo vence la vocella azzeccosa , e la ggente 
accorza che ii' ave naso p' addorà la lostizia , va 
nfavore a lo tuorto che strilla cchiù. 

Accossì pure succede qua n no s' appiccecano 
mmiezo a le cchiazze le ffemmene \ quanno din- 
t' a li cafè s armano chiaite de cose che non se 
sanno *, e quanno a li trì'ate se vo accramà na 
museca nova, o na prosa. Li strillazzare , e li 
vattiente la vendono. Te sentarraje qua bbota 
nfracetà li stentine; ma non c’è che fFà. Lo rem- 
more è no prepotente che ddà varcate de cecato; 
e pperzò Catone se nne speretaje de pavura , e 
nce lassa je scritto de fui'relo comm’ a lo ccuotto. 
Da lontano mperrò se pò arresecà de dirne no 
poco de male. 

Isso mo quanto vene, e mm’ arriva. £ ppo io 
parlo ngenerale, nè ntenno d’afiennere nisciuno. 
Si carcuno se n’affenne è ssigno che Itene la co- 
da de paglia. Ntienneme a ssisco, compà Vidè, 
e ssi sta carta non te serve p’auto uso, falla stam* 
pà , e cchisto è lo 

SONETTO. 



Lo spratteco mmezzanno a no Paglietta 
Deceva Marco Tuzio Ciciarone; 

Si vuò fà sciorte , aiza la cascetta , 
Chiastomunnocchiùstrillaha cchiù rraggione. 

Io mo saccio chi songo ^ e ppe na stretta , 

Che ntunno mm'appilaje lo cannarone, 
Manca je de voce, e comm’ a no porpetla 
Fice perde la causa di Milone ! 

f 

Pecchè Rroscio fuie fatto catapano? 

Pecchè avea no cannicchio spotestato 
Che sparava nò miglio, e cchiù llontano. 



E ppe cchessa raggione a lo triato 
Ll’Arte se scioscia , e nce la fà de mano 
Chillo eh’ allucca comm’ a ddesperato. 

DE LA SIGNORA D. CATARINA 

Viene che rimmano a dduje, a ddaje^ e barino nprogessione 
alV uso franzese. 

Da paricchie anne co qua mmollechella 
Io cresciuta mme sò na palommella. 

Chesta mettenno recchia a le ppertose , * 

Mm’ appura e ddice tanta bbelle cose. 

Da stammatina sbolacchianno attuorno 
Mm’ è bbenuta a pparlà de chista Juorno. 

La raggione già priesto s’ annevina 
È lo nomme de Donna Catarina. 

Mme fa ssapè eh’ è na figliola bbona , 

Bella, saputa, affabbele, e pappona. 

Che coll’ago arrigama arbore, e sciure 
Danno nfi sentimiente a le ffigure. 

E co la penna trova , e te sa mmettere 
Sapore e ccortesia dint’ a le lleltere. 

Ch’abballa, sa ccantà, parla franzese. 

Ed a le Muse fa porzì le spese. 

Che pe gghionta ave scritte into a lo core 
Le bbertù de la Mamma , e dde lo Onore 

Ferzo sta puca d’oro senza pene 
. Ha dda campa cient’ anne into a lo bbene. 

Jurace ncoppa, ca non è buscia... 

Ed io ir aggio respuosto; accessi sia ! 

PE LO NOMME 

DE D. MARIANNINA 

STA MMESCAPESCA. 



Oje Marianni , parlammo nconfidenza j 
Dimme co oche coscienza 
Pozzo arma no taluorno 
Pe ddà li buone agurie a cchisto Juorno? 
Lo nomtne tuio sarrà na cosa guappa , 

Ma pe ssaglì sse ggrade a farle annore, 
Marisso chi nce ncappa ! 

Ha da jettà no calo de sudore. 

Embè che m porta?... N’ è rraggione chesta 
Che io te pozza lassa senza la festa. 

E ccerto nne si ddegna ) ca lo core 
Aje mpastato d’annore, 

E la capo de spi reto e ttalento. 

Aje le mmano d'argiento 

Che ramo fanno ricama , e ccappelline , 

Mo vorze pe zzechine 

Mo sotto lume , ed abbete a ppasture , 

Mo coppolelle pe le ccrejature. 

Quanno attacche trascurze a llenga angrese, 
Quanno scrive nfranzese^ 

E ncuorpo nce scommetto 
De lettura aie no ntiero gabhinetto. 

Suone ir arpa ; ’ntoccà lo cliiano-forte 
Te faie veni 1’ arteteca into all’ ogna^ 

Ma te chiude le pporte; 

Gomme sì la vertù fosse vri'ogna. 

Dimme; va buono cbesso? 

L’ accesso è sempe accesso •, 

E nsò ddove se mosta , si no sbaglio , 

Se ir ave a ddà pe scrupolo no taglio. 

Donca miette jodizio, 

E ccerca de levarele sso vizio. 

Siente po che te dice 

Sto fusto pe bbederete felice. 

Puozze campà cient' anne , 

Senza nteresse e ddanne ! 

Te pozza la salute ’nfaccia ridere, 

E lo Cielo manna quanto desidero! 

E puozze, pe non metterte a lo scarto. 
De ssa modestia perdere no quarto ! 

PE LO NOMME 

DE LA SIGNORA D. CAROLINA 

SCAMPANIATA A GGROLIA. 



Signò , jurance ncoppa j sta jornata 

Pe tte ciente , e cchiù bbote ha dda veni ; 
La musa dormigliona s' è scetata , 

E fitto fitto mme lo stace a ddì. 

Sta Musa vecchia che bbuscie non dice , 

E ssape Io ITuturo annevenà , 

Mme conta che sarra j e sempe felice 
E io nce scommetto che accossì sarrà. 
Primmo pecchè si bbertolosa , e bbona \ 
Secunno eh’ aje modestia , e nnobirtà ^ 
Terzo pecchè sì alFabbele , e ppappona , 
Quarto pecchè sì bbella a ddoje mmità. 
Quinto pecchè mpastate t’ aje li figlie 
Aggrazejate , e ccare comm’ a tte ; 

Sesto pecchè nfra tutte le ffamiglie 
Na mamma accossì ttennera non c’ è. 
Settimo pecchè tiene no marito 
Ch' è na crema de sinno , e dde vertù , 

Co no core de zuccaro ngranito 
E na capo che bbale no Perù. 
Ottavo... ora tu vide sta canzona 
Dinto a qua maro mme vo fa ngorfà 
Manco na scrivania de raziona 

P’ assomma sse bbertù potria vasta ! 

PE LO NOMME 

DE N’AUTRA DONNA CAROLINA 

NO REGALO DE QUABTÀROLE. 



Stammatìna a 11' agurie ccliiù ccare 
Aggio ditto, mettennorae ntuono, 
Jatevenne a la casa de Buono 
Che a la strata de Puortece sta. 

Trovarrite na bbella figliola 

Che se sta da qua mmese Uà fora , 
Pe r affetto che porta a la sora , 

Pe ppoterse no poco spassa. 

A ncrinà la patrona de casa 
Pe ccreanza vuje site tenute 5 
Che lo Cielo 11' agghionga salute , 
E (fortuna prejate porzi. 

Senza farle passa la mmasciata 

Po à" la nenna ngrinateve nchietta 5 
Sibbè stesse facenno toletta 
Vuocchie nterra, e pparlate accessi. 

dente rote sto quatto novembre 
Caroli , pe tte faccia retuorno ; 

De sso nomme azzeccuso lo juorno 
Nfesta, e ppace tu puozze godè. 

Ma co ppatto ebe T anno ebe bene 
Singbe sposa de ricco Signore , 

Che t'amasse co ttutto lo core , 

E bbenesse 'ncampagna co tte. 

Da la Sora se sciala ; lo ssaccio , 

E sciala sempe a mmeglio sé pozza ! 
Ma tu Uà si pportata ncarrozza , 

Ed è mmeglio 'ncarrozza porta ! 

Quanto bbene te fa na parente 
Caroli , non te leva appetito ; 

Ma lo bbene che dà no marito 
Va no banco, e fielice te fa. 

I- t ' 

PE NA CAMPAGNATA • . 

■* . , 

Fatta co ccierte buone amice , e lo bravo Mar- 
chese Cuorposano che porta nsacca lo llùjuore 
annodino obbregato. 

SONETTO. 



Lo locatore che non è pacchiano 

Si vence a scopa , caro te lo bbenne j 
Pecceja porzi co cquatto sette mmano , 

Pe la ragione che lo picelo renne. 

E perzò lo Marchese Cuorposano 
S'allamenta spassannose, e pretenne 
Ch’ha na salute che no bà no grano; 

Piglia pisce egghiastemma, uscia mme ntenne? 

Po zompa comm' a grillo pe ccaropagna , 

£ ddoppo no tre mmiglia de cammino 
Se mmuta , jetta qua ghiommisso, e mmagna! 

Nchesta valle de lacreme, e dd'affanne 
Co lo picelo , e lo spireto annodino 
Lo poverommo vo campa cient'anne. 

PE N’ AUTA ASCIATA A NNISETA 

KCOPPA A LO STISSO lUEPETO. 



SONETTO. 

L'amico pe le ssolete ammoioe 

Sempe che bba 'ncampagna te picceja \ 

£ nnanze de magnà se spozzoleja 
No tierzo ommanco de li piattine. 

Primo te fa no ntacco a li torine , 

Po ir alice , e 11' aulive te saccheja , 

La fellata se mazzeca , e sbareja 
Co li nierve , lo stommaco , e li rine. 

Po nce dà comm' ogne auto cristiano , 
Massime si la rrobba é ccannaruta , 

E ccerca qua ccosella fore mano. 

Siente , Marche j te parlo tunno , e cchiatto , 
Quanno staje sano, si vuò fa n' asciuta , 

O non ce vengo , o pavarraje pe cquatto. 

3 

SONETTO CO LA CROSTA 

PE LO BBELLO NOMMB DE LA SIGNORA. D. 



H eresi , mm' allicordo chisto juorno , 

H pperzò voglio farle no sonetto 
jaJ agamato d’agurie attuorno attuorno 
W ccomme me so asciate da lo pietto. 

c/5 enza che mmaje t’affrigga qua tlaluorno 
M o spero che tu ngrasse into a lo nnìetto , 
2 pietto d’argiento appiennete no cuorno, 

> li mal' nocchie accossi ffaje despietto. 

g aje quanno suone'puozz’avè paura! 
i-N ettalo , nenna mia , sso tremoliccio 
O a mo sì ggrossa , e nnò cchiù criatura. 

> h! pozza priesto a n' aula casa nova 

a vertù, che non fa niente a ccrapiccio , 
i-t nto a sso core schiudere la cova. 

A DON MARCO VARRECCHIA 



NCOPFA A LA STRATA DE FIERRO 

NO CONSIGLIO ’nCAPITOLO. 



Vuò fa n'asciuta nfl a Gastìellamare 
Pe la strata de fierro qua gghìornata? 
Sieote, Don Marco , chello ch’aje da fare. 

Comme vide na bbella matenata 

Si no ’ncarrozza , a ppede va vattenne 
A lo mpuosto pe 11* ora destenata. 

Pigliate lo vigl ietto addò se venne , 

Trase colf aute dint’ a le ccancella , 

E ttrovate no pizzo che te renne. 

Nninche siente sona la campanella 
Nchiommate dinto a cchillo carrettone 
Che te spetta secunno la cartella... 

Mo ggira comm^a scorza de mellone 
La machena che ntorza , e gghietta fleto 
Da la panza abbottata de cravone. 

Po co no passo jappeco , e quieto 
Co lleverenzia de la faccia vosta 
Se schiaffa a tutte quante da dereto. 

Arde , e ccaccia no fummo comm’ a gnosta , 
Po te spara qua ssisco pe llamiento , 

E accoramenza pe correre la posta. 

Auto che pposta ! vola comm’ a bbiento , 

Vola ma senza scelle , e mmanco zampe , 

E ss’agliotte no miglio a lo momento. 

Case , sciurame , palude , arbore , e ccampe , 
Nfi la grotta annoscosa a no mantiello 
Te scappano dall’uocchie comm’a llampe. 

E nfaccia a sso spettacolo noviello 
Mente tu rieste peo de no ncantato , 
Siente l’ addore de lo Granatiello. 

Llà n auta caravana a lo steccato 
Pare che ttenga li tirre petirre 
Pe pigliarse lo pizzo eh ha pavato. 

La machena eh’ ha ncuorpo lo lessirre 
IS’ata vota se torce , e ccorre corre 
Comme la secutassero li sbirre. 

Va pe mmiezo a le llave , e le zzavorre , 
Leila palella , senza piglià bbotta , 

E la vene a scontra la primma Torre. 

La Torre spisso scammazzata e ccotta 
Comm' a na pizza sotto la cenisa 
Da la montagna ch'ogne ntanto sbotta. 

E ssempe tosta , e eco la vocca a rrisa , 
Auzaje la capo da la sebbetura , 

E sse metti e cchiù ghianca la cammisa. 

Po co la nnustria, e la malifattura 
De maccarune... Ma che d’é? Tu nfronte 
Muste , Don Ma , qua ssiguo de paura ? 

Si fossero le bbuce de lo monte 

Che s’ è Sellato , e ccride fà tre asse ^ 

O le cchiacchiare a ddanno de li ponte ^ 

O de l'arena che pò fà sconquasse , 

Duorme sicuro: nc'è chi pensa, e bbole 
Che tu senza pericole te spasse. 

Va , va , non ddà cchiù rretta a sse pparole , 
E tt' addecreja lo spireto a sta scena 
Che ccagna j e scagna , e ffricceca a lo sole. 

Quanno allifTaje sto maro, e cchesl’ arena , 

E flSce lo vestito a sta campagna , 

Cierto mamma Natura stea de vena. 

Comm’ è ccara de Somma la montagna 
Mo che s’è Sfatta santa , e mmanco sputa , 

E ppe ttutta la stfata t’accompagna! 

Cancaro ! nche le sfizìe a ssa veduta , 

La hbella Torre de la Nunziata 
La coppola se leva, e tle saluta. 

£ la machena tanto accrejanzata 
Pe fFà na leverenzia a sta Signora 
Ccà pe quacche minuto sta fermata. 

E ppo ntela , e lo riesto se devora ! 

E ttu pe nnanze all’ uocchie a mille , a mille 
Vide bbellezze non bedute ancora. 

Cantano li marvizze, e li froncille; 

Nenne , e guaglione fanno la vennegna , 

E ddinto a Ssarno sguizzano l’ anguille. 

Mo chillo carreja prete , e cchisto legna ; 
N’auto menesta pe li verdummare, 

N’auto ciucce co sselle , e eco le ccegna. 

Ccà vennono gallette li fornare , 

Llà carne de vitella li chianchiere. . . 
Scinne , Don Mà , ca si a Castiellammare. 

Te stonano ciucciare , e ccarrozziere 
Chi pe Ssorriento , e echi pe Quisisana , 

E dda mare te chiamma lo Cantiere. 

Respunne a mme ? Co ttrentacinco rana 
Può avè cchiù ggusto si non si coniglio ? 
Dint'a n’ora aje veduta na semmana , 

E tt'è ccostata na decinco a mmiglio. 

A’ CCOMPA ROCCO ZEPPOLA 




Contro a lo Tiempo che nce ha pmste tutte 
a Nnammuollo. 

SONETTO A SCniOVERE 



A li sette de Novembre de chist’anno 1842. 

Gompà , si pische dint' a lo Ppassato 
No tiempo comm' a cchisto nò lo truove : 

Fa sempe n’arte comm' a no dannato, 

E cchiove , chiove , chiove , e ssempe chiove. 

Pe ll'acqua di' a llangelle ha bbommecato 
Ave fatto a Settembre magnà cbiuove , 
Ottombre comm' a ppurpo t’ ha spognato , 

E ppe Novembre fa le stesse prove. 

Nce ha sfonnato le scarpe , e li stivale , 

Nce ha pportato 'ncampagna la scajenza j 
E bbò mannarce tutte a lo spetale. 

Tiempo schefuso ccbiù de na carogna, 

Che n'ave annore mpietto, nè coscienza; 
Scili pe la faccia soja senza vriogna ! 

LETTERA 

A N’ AMICO MALATO. 

D. Pippo Caro. 

Ajere mmatina io mme nejette a sentì la pre- 
deca a Santo Dommineco Granne. Sudaje na 
cammisa pe mme mpizzà schitto dinto a la porta 
de la Cchiesia. Nc era na folla che non ce sarria 
sperciata na suglia. Ma , scosta cca , votta Uà , 
scarpesato da chisto , scarpesanno a chiW auto , 
arrivo arreto a una de cheUe ccolonne. Non be- 
deva lo Predecatore , ma vedeva tutta la ggente 
alloccuta , ncantata a ssentirlo , senza levarle 
maje IV uocchie da la fronte. 

De chillo mo se pò ddì che n accatta chiac- 
chiere. È no sciammo spotestato de loquenzia sa- 
cra; te spremme tutto lo zuco da la rettoreca ; 
e ha na lengua co la forza de lo vapore. Te dice 
dinV a mmez* ora chello che n auto nce scassar- 
ria n ora pe ddirelo. E ba che nne sbagliasse na 
virgola ! Predeca co la ragione , e eco le Scrit- 
ture a le mmano; e tte stregue de manera li pan- 
ne ncuoUo che non puoje dà cchià no passo. Sia 
bbeneditto wo, e echi co profitto lo sente! 

lo che min aliammo comm* a Uigno sciammife- 
nt (filando veco no piezzo gruosso , lesto addim- 
manno a no Patre de chiUe j chi fosse lo Predi- 
catore ? È no giovane , mme responne , de tren- 
tacinc’ amie ^ venuto da Livuorno , ma nato a 
Ppisa , c sse chiamma Mellone, 

— Mellone! ... Parente fuorze de chili* auto 
MeUoiìc *nproya , lo si Macedonio che mmettt 
tant* annore rf accia a li Taliane? = Ches^o mo 

no lo ssaccio. Ma mme pare de no—Mille razie., 
\ 

fiat.re.= K ppoco a sservireve. 

.1 se cuna da la Cchiesia , e pensanno a lo 
minati rio prezioso dessi duie Mellone^ mme sca- 
polajt' pr la via sto cocozzieUo nsemmentuto , 
( he Ir inanno pe II* uso commeniente , e tte vo- 
glio inpaftà pr 

SSONETTO. 



No Mellone che bà n' onza a la fella , 

Àuto che cchille de Castiellamare , 

Vole appura pecchè la luce è hhella, 

E lo ccostrutto te nne sa ccacciare. 

N' auto Mellone asciuto da la cella 
A Nnapole è henuto a predecare, 

Co na lengua che pare na rotella , 

Co no fuoco che abbampa , e fifa tremmare. 

Chìsto spanne la luce de la Fede 
A chi pe lo peccato se fa nnotte , 

Chillo schiara la vista a chi nce vede. 

Che bbella cosa ! Chi sa ! quante e cquante 
Pe no Mellone crescetranno addotte! 

Pe no Mellone se farranno Sante ! 

A LO SI MATTEO NCOCCIUTO 

LA MOGLIERA NZORFATA. 

NZIRIA A FFESTA. 



Ne ? chessa collera corame nce cape? 

Chessa paturnia che bbene a ddi? 

Non farme lefreche Mattè ; se sape 

Che a Montevergene rame tocca a gghi. 
Lo ffice mettere da lo notaro 
A li capitole pe ppatto j e ramò 
Vuò farme agliottere sto muorzo amaro! 

Ne ne , coscienzia tenimmo , o no ? 

Nce va Lucrezia , nce va Menella , 

La vecchia. Meneca porzì nce va^ 

Nce va la sguhhia de la sie Stella , 

Ch’ave na vozzola eh’ è na piata, 

Sò pposte ntruocolo nfì le zzellose 
Che mmeze jetteche songo a bbedé ; 

E a rame che schioppano nfaccia le rrdse 
Mpedi vorrisselo? Va , leva lè ! 

Avisse a ccredere che ssò qua Rocca 
Che co le cchiacchiare se fa mpallà? 

Ccà mmiezo subbeto ch’apro la vocca 
Se fanno a ppunia pe rame ngaggià. 

Già masto Nnufrio ncopp’ à lo carro 

Ch’ ha ppuosto nn’ ordene porta rame vò , 
E n’auta maschera che ha qua catarro 
Vorria portareme nchist’anno, e ppò. 

No pesciavinnolo de lo Pennino , 
N’alluminario de la cetà , 

N’ ammola fuorfece , no caccia vino, 

So asciate ntridece pe rame mmità. 

Io puosto nzuocolo aggio ogne accanto 
Pecchè non pozzase parlà de me *, 

Ma si perfidie rame miette *npunto , 

E lo sproposito faccio , Mattè ! 

A Mraontevergene la ggente a llava 
Sparanno tronola vide parti , 

Nc’è gghiuta mammama , nce jette vava , 

E cchesta è mmutria de non ce ji? 

Mm’ aggio da mettere le firasche nfronte , 
Ll’antrite a ppiennole da ccà , e dda Uà , 
Mmano na perteca, ncopp’ a lo ponte 
Cantanno iraria=Perucca e bbà. 

Non boglio perdere pe tte la fede , 

Sarvarme H’anema rame mporta cchiù^ 

Si tu sì areteco che non ce crede, 

E hbuoje dannerete, dannate tu. 

PE m RETRATTO FATTOME 

Gomme pe nciarmo fora na loggia de lo si D. Pip- 
po Girella , ntra no miezo minuto scarzo. A 
Gompà Rienzo fede de nasceta 

’kcapitolo 

Mmare nuje e cche ssimmo!.. Nnitto nfatto 
Mo nnanze ìnto a no tierzo de minuto 
Mm'è scapolato fora sto retratto. 

Sarrà de no cetrulo nzemmentuto, 

E cchesto ccà metti molo da parte , 

Ma sulo sulo è nnato , e ss'è ccresciuto. 

Gompà Riè , si tu vuoje capacetarte 
Viene a ttrovà Don Pippo na matina , 

E bbedraje sto miracolo dell’arte. 

Vedraje comm’isso scerega e strofina 
No qua trillo de ramma nnargentato 
Co la Tammace nciprì'ata , e (fina. 

E ddoppo che te 11’ ha buono allostrato, 

Azzò non faccia no mammuoccio spurio, 

Te lo porta a lo scuro a cagna stato. 

£ Uà nsecreto , no ppe mmalaùrio , 

Ma pecchè la salute nce guadagna 
Lle face n’onzione de mercurio, (i) 

E ppo agghionta che nce ha n’ aula magagna , 
Dìnto a na cascettella te lo nzerra 
Pe ppaura che If aria se lo magna. 

Lo mpizza quatto parme auto da terra 
A la cammara scura che ffa ttutto , 

E dda la Porta s^ agguanta je Daguerra. 

Sta cammara ave arreto no connutto, 

£ Uà tu nce aje da mettere la faccia ; 

Pe bbederne cacciato lo ccostrutto. 

• 

La luce doce doce se nce affaccia , 

E ndoje botte te face lo servizio , 

Pittanno eccapo, e ccuollo, e ppietto, e bbrac- 

( eia. 

Ma sà che nc'è? Lle manca lo jodizio 
De fà quarche finezza a le ffigliole 
Che nfronte, o dint’ all’uocchie hanno qua bbi- 

( zio. 



( 1 ) Ccà piglia je no rancio : l' onzione Ile se fa doppo. 

Non ce corrono mpegne co lo Sole ^ 

O hbrutto , o bbello , te fa tale e cquale , 

£ ssi parie , te pitta le pparole. 

Doppo , pecchè de macchie ha qua nzegnale , 
Se lava comme fosse criatura 
Dinto a no bbagno caudo d’acqua , e ssale. 

E accossì scapolata è sta fegura 

Che s’è nchiaccata dinto a ccheste ccarte 
Pe ffarne mosta a echi non se ne cura... 

Tu rame dirraje, Compà, che ad aute pparte 
Forzi co li medeseme prociesse 
Se fanno sti miracolo de H’arle. 

# 

N’aggio che ddirte; veretà sò cchesse! 

Ma nc’è mperrò na defferenzia nchesto, 
Che Don Pippo li ffa senza nteresse , 

E nce sole refonnere lo riesto. 

PE LA SANTA PASCA 

Agurio co lo zìàco de na peccerella 
a lo gnore sujo. 



Oje te scrivo , Onore mio , 

Non pe ffarete la sasca , 

Ma pe gguslo , e pe ggolio 
De te dà la bbona Pasca. 

Ste pparole sò le stesse 

De la vocca , e dde lo core ; 
Nò le ddico pe ’nteresse , 

Ca sò ffiglie de l’ ammore. 

Non sò cchelle mberniciate , 
Che te sparano a bbintotto 
Le bbajasse, e li criate 
P’ abboscarse lo pezzotto. 

Tu ggià ssaje che nchisto juorno 
Co le cchiacchiare se magna •, 
Pe li ricche è no taluorno , 

Pe la prebba e na coccagna. 

Chisto vò lo sosamiello , 

Chillo n'uosso de crapitto, 

N’ auto vò lo casatìello , 

N’auto ir uovo bbenedìtto. 

Chi vò lardo, chi vò nnoglìa, 

Chi presutto , e sopressata , 

Ca de farese ave voglia 
La menesta mmaretata. 

Nsomm' allongano lo vraccio 
Pe scrocca qua ccomprimiento. 
Ma ir agurie ch’io te faccio 
Dint'airanema le ssento. 

Si mperrò , Papa mio caro , 

Porzi a mme pe ccompiacenza 
Daje quaccosa de denaro, 

Io farraggio Tohhedienza. 

lÀ* opere bbone non se fanno maje vecchie. Fer- 
zo voglio mpattarve pe nuovo s£ ottavario 

NCOPPA A NA CARETA’ PE MMUSECA 



A cchisto munno caretà se fanno 
Sempe da tutte IFanenie piatose; 

Mperrò deverze ccaretà nce stanno 
Scarze , de piso , prubbeche , annascose ; 
Nce sò chelle che eco va no qua nganno 
E nnuje chiammammo caretà ppelose , 
Nce sta porzì la caretà pe cricca 
Che no piezzo de museca te scicca. 

A proposeto nc’ è no fattariello 

Che ntiempo arreto succedette ’n Pranza ; 
Ve lo voglio contà ch’è tanto bello 
Da fà ridere tutte a crepapanza. 

E fuje pe n’ommo ch’into a lo cerviello 
De museca nce tene na paranza , 

E ha na voce che pare de grancascia... 
Ntennite già ch’io parlo de Labrascia. 

Chisto che canta e na cetà te scasa , 

E ave no core che non c’è lo paro , 

No cecato trovaje nnant’a na casa 
Spremmenose a stona lo Verboncaro 
Ncoppa a no violino addò nce ncasa 
Le ddete che sò spuonnole de maro \ 

E sse Dgotta je , vedenno che la ggente 
Lle steva attuorno , e non le deva niente. 

* Lo zuchezzuco le scippaje de mano 
E se mese a ssonà comm’ a no mastoj 
Corrono li franzise da lontano • 

Pe ssenti che nn’ ascia da chillo tasto , 

Isso po fatto quarche passamano 
Che fuje de sso commito l’antipasto, 

Na voce de cannone aizaje da pietto 
E ncapo lle ntronaje chisto mottetto. 

Signò, facite bbene a sto cecato 

Che ll’uocchie poveriello! ave perdute j 
Stace sempe a lo scuro , e nchillo stato 
Recorre de lo prossimo a l’aiute. 

Moviteve a piata de lo scasato , 

Ddio ve lo rrenne ncopp’a la salute: 

Isso niente se tene de nisciuno , 

E vve lo ppavarà ciente ped uno. 

E buje , masdamme , e buje madamoselle 

' Che ssite larie de compassione , 

Pensate a qua supprizio hanno le stelle 
Connannato sto povero ntruglione^ 

Isso non bede quanto site belle , 

Isso non sape quanto site bbone \ 

£ attocca a buje de mette no riparo , 

E qua defrisco a cchisto caso ammaro. 

Lo riepeto fernette, e pe rresposta 
De li frelluse chioppero li butte , 

Le femmene che Uà sso nat'apposta 
Pe ffare sempe caretate a ttutte , 

De Targiamma non dettero la mosta 
Ma le borzelle ne lassa) eno asciutte , 

E a lo cecato che se vedde ricco 
Parze de guadagna no terno sicco. 

Doppo chesso decite , addò chiù piglia 
Stò Rrè de li cantante annore, e famma? 
Quanno fa lo Varviero de Seviglia , 

O Assurro che te ngotta a Semiramma? 
Gnernò ; state lontano dente miglia ^ 
Quann'ha cantato pe llevà Tabbramma 
Da cuorpo a cchillo povero cecato , 
Tanto Labrascia no portiento è stato. 

PE LO NOMME AURIUSO 

DE LA SIGNORA D. CAROLINA A. 



STROPPOLA. 

Caroli, mme sò ffatto no guajo , 

Lo cerviello già mmiezo s' è strutto ; 
Nzallanuto mme scordo de tutto , 
Nfi non saccìo la Musa che d' è. 

Piglio pizza pe ttortano , e ttrovo 
Li pensiero mannate a lo storno ; 
Ma non pozzo scordarme sto juorno 
Ch’è no juorno de festa pe tte. 

Pe sso nomme azzeccuso che ppuorte 
Puozze bbella , e ffelice campa ! 

E eco squase , e ccarizze la sciorte 
Comm' a ffiglia te pozza tratta! 

NA PECCERELLA 



CHE PORTA DA LA KAIESTA NA LETTERA A LO ONORE SUIO 

PE DDARLE LA SANTA PASCA 



e Ile parla aceossì. 



Onore mio , mo n’ aggio tuorto , K 

Saccio mo che gghiuorno è cchisto ! 

E sta lettera te porlo 

Che bbà cchiù de lo canisto , 

Che se manna pe la Pasca 
Co lo mazzeco , e la frasca. 

Lieggetella ] nce sta scritto 
Ch’io te porto tant’ammore ! 

Comme sempe faggio ditto 
Co la vocca , e eco lo core 5 
Tu sì bbuono , e tf aje da fa 
Viecchio nterra, e Ssanto Uà. 

A LO SI D. CRISPINO VARRICIELLO - 



POVETA PACCARIATO 



NA PREDECOZZA A BBRACCIO. 



E ttorna a ccoppe ! D. Crispi , Io otienne 
Ch’aje la capo cchiù ttosta de na preta? 
Gomme ! staje'nchiana terra, e non t ’arrienne? 

Tu che nce pische a ifare lo poveta ? 

Ogn’arte è nnata pe ddà pane; e mmece 
La toja spisso te manna a fla dieta. 

Chessa misero ntridece li Griece 

Pe ddà no spassatiempo a li pensiero, 

Ma pe magna mmentarono la pece. 

E doppo pe li Rogne forastiere 
Jettero spierte, e p’ abbuscà Tarata 
Se mettettero a fià li cafettiere. 

E llassajeno a la gente cchiù cocciuta 
A lo Prannaso de piglia la ronza 
Pe se rompe lo cuollo a la sagliuta... 

T u non me cride , e mie vuo’ fà sperienza ? ' 

* Ma doppo che nce arrive che nne cacce ? 
Llà ncoppa nc' è de casa la Scajenza. 

De jetteche Ile Mmusce hanno le ilacce , 
Spenzauo lauro senza fegatielle , 

E li panne Ile cadono a ppetacce. 

Co ttutto ca sò bbone , addotte , e bbelle 
P'esse faglie a ddenare, e senza gnuoccole, 
Tutte e nuove restate sò zitelle. 

Pe nfì Traila co ttanta squase, e bruoccole 
Sta senza scarpe , e ncoppa a lo triato 
È connannata a strascenà li zuoccole. 

Apollo , eh’ è bbanchiero massiato , 

Pe non se ne scola comm’a cannela , 

E pe mmettere lardo a lo pignato , 

Arravogliaje le bbagattelle , e ntela 
Se mise a ffà pe Ccielo da cocchiere , 

E vennette calimma addò se jela. 

Po quanno Ile frusciarono lo zero 

lette a guardà le ppecore ’ncampagna , 

E ss’abbottaje de recottelle , e ssiero. 

4 

Chella vita Ile parze na coccagna , 

Se lìce gruosso comm’ a n’ Alifante , 

Le ccofecchie facenno a echi non magna . 

E cchiH’amico sujo cchiù ccaro?. . . E Dante ? 
Dante jette pezzenno!. . . e de lo cuorio 
L’ afficVale se nne fanno guante. 

E (Fosse tutto pe lo refettorio ! 

Ma de cchiù tu sarraie scommunecato 
Si non faje parte de no repertorio 5 

Addò se trova schitto registrato 

Chi da viecchie sapute ho (Fatto scisemo , 

Pe ddà ’ncapo varrate de cecato. 

Chisse non sulo aU’uommene de pisemo 
Fanno l'abbaja comm’ ad Eliseje, 

Ma nfì Ile levarriano lo vattisemo. 

Perzò la Povesia cchiù non se reje 

Kcopp’a le ggammej e li povete a stiento, 
Non sò che cincO) e echi lo ddice seje. 

LI’ aule sò mmuorte senza testamiento ; 

Perzò te disse , e tte lo ttorno a ddicere 
Fa n’aut’arte, e non pascerte de viento. 

Ca da lo Cielo se fa bbenedicere 

Chi , quaun'auto non sa , pastena rape, 
Semmena cocuzzielle, o venne cicere. 

E dde chisse , pe cquanto nce ne cape , 

S'enchie omraanco lo Stefano. A sto munno 
Chi chiù trova a magnà chillo cchiù sape , 

E ssi vierze te mannano a zzefunno. 

SONETTO 

A TRI VOLO V ATTUTO 



Siente sto ppoco^ dint’a quarant'anne 
Che eco stima , e coscienzia aggio servalo , 
Cinco vote lo mpiego aggio perduto , 

E ccinco vote asciato sò dd'afTanne. 

Ca nninche mm'ha smicciato iato a li scanne 
La Providenza è ccorza a ddarme ajuto j 
£ a no grado cchiù ncoppa mm'ha sagliulo 
Pe rame rifà de li ’nteresse, e danne. 

Mo che mme trovo dinto a la vammace , 

E nn’ aggio cchiù paara de dieta , 

Vi la sciorte canzirra che mme face! 

Mme fa ddestritaì comm’ a poveta , 

Mme fa canta lo reqaiesca’npace. . . 

So ccose de fà chiagnere na preta ! 

NO MUORZO DE SPIEGA 

A LI CORIUSI. 



Gnorsi, ve lo bboglio dicere , ve 11’ aggio da 
dicere, pecchè sempe è na cosa bbona a ssapè. Li 
stampatore de l’addotte Giornale che se sprub- 
becano semmana pe semmana da chillo brav’om- 
mo de lo sio D. Pippo Girella, nninche trase 
maggio, comme se scetano l’amice de Gragnano, 
se scetano lloro porzi , e tte li bbide jappeche 
jappeche assommà’ncasa mia , si non tutte , a lo 
mmanco na porzione. Vuje certo mm’ addim- 
mannate, e che bbonno ? Mo ve servo. Vonno 
quatto vierze mpacchiate a llengua nosta, pe nne 
fà no presiento a lo Prencepale Doro, che le ttratta 
sempe co’dorgezza, e bbontà. Li poverielle vonno 
fà no poco de viento a lo 26 de maggio, juorno de 
lo nomme sujo, pe Ile dà no nzegnale de respet- 
to, e dde tennerumma. Tutto va buono: e non 
se pò nega che chessa sia na bell’azzione. Ma 
chi ne pava le ttorze ? Smacenatevello. Li mali- 
zi use se songo addonate che io voglio tanto bbene 

a D. Pippo } che nne faccio tutta la stima che 
romerita , e comm' a rrognuso mme rattano addò 
mme prode , dice lo multo. Nconsoguenzia ogn' 
anno simmo a la stessa canzona. Lo guajo perrò 
necchisto^è che io non saccio cchiù addò mma- 
lora sbatte co lo pensiero pe (la na cc^ a cciam- 
miello. Ssi bbeneditte comprimiente pe nnomme 
so adde ventate no vero frusci amento de capo ; 
e ssi non ce mische pe ddinto no poco de sauza 
piccante , sì pperzo. Co ttutto cchesso pe non me 
n'asci pe la maglia rotta, mme songo arracco- 
mannato a la bbon'arma de Cola Capasso, e aggio 
nchiaccato mo na carta, mo n'auta, co lo riseco 
de.sentirme siscà co le ttofe. Lo cielo mm'ha bo- 
tato ajutà ! Carcuna de ste composte ha trovata 
ndurgenzia, non mporta che non fosse prena- 
ria. Perzò lo Tentillo mm’ha puoslo ncapo de 
consegnarve ste treje scevete da lo mazzo. La for- 
tuna mme scanze da lo guajo de la formicola , 

» che quanne vo morì mette le scelle ! 

A la razia. 

PE LO BELLO NOMME 

DE LO SI D. PIPPO GIRELLA 

y^uar tarale scritte pe ccunto , e pparte de li 
stampature suoje. 



Nc era na vota no demmonio zuoppo 
Che pe ir aria volava comm'a ggrillo, 
E pe Iterra correva de galoppo 
Li fatte pe ssapè de chisto , e cchillo. 

No juomo lo sciancato vi che smacena! 
Fa ddeventà le ccase trasparente , 

E ccomme dinto a na lanterna macena 
Te mosta li secrete de la ggente. 



Don Felì , bella cosa che sarria 
Si ncagno de lo soleto taluorno 
Dinto a sto pietto, p’arte de maggia , 
Tu leggere polisse nchisto juorno! 

Vedarrisse che ttante agurie nchietta 
Nce schioppano da miezo de lo core , 
Quante sò li sospire che te jetta 
Na fegliola che sta colta d’ amtnore. 

LI' uno prega lo Cielo che te faccia 
Mprofecà senape de salute , e bbene , 
Co ppace’ncore, co allerezza nfaccia, 
E eco le mmano de frellusse chiene. 



LI' auto prega la terra che da nsidi'a 
Te libbere de male pavature , 

E tte faccia campa quanto la mmidia 
Li giornale , le stampe , e le figure. 



Chisto vorria sentirle strommettato , 

Comme n'ommo che baie no trasoro , 

Che a lo ffierro , e fattone into a no sciato 
Na cammisa te fa d’argiento, o d’oro — 



Chillo vorria vederle nguarnascione 

Comm' a no Conte che non pensa a guaje 
Schiassejà pe Ttoleto, e lo Grottone 
Co na carrozza a sse' cavalle bbaje. 

E echi fremma e pacìenzia te desidera , 
Nè che nfaccia te saglia lo ssenapo ^ 

E chi te compialesce e tte considera 
Pe la rrobbache bbolle int'a ssa capo. 



Ma , Don Pi , tu lo core non lo vide, 

Lr annevine qua bbota da T occhiate ; 

Si a cchillo de le fTemmene non cride , 

Gride a nnuje che t'amammo comm’ a ppate. 



N' avimmo pe scarfarce che sso cippo! 

E nce preme che nterra aggia salute : 

A lo riesto nce pensa San Felippo 
De lo quale aje lo Nomme , e le bbertute. 

PE LI STISSE STAMPATORE 



SONETTO. 

Don Feh, tu sì guappo, e tte lo pprovo^ 
Già d'avè fatta na scoperta aje famma, 

£ ssi a sto passo vottarraje la gamma 
Trovarraje nfi lo pilo dint'a V uovo. 

Nchiacche le ccarte co no gnostro nuovo, 

E Resto chelle sò scoperte a rramma! 

Lo trocchio pe stamparele le cchiamma , 
E ffigure majateche le ttrovo. 

Gnorsì ; sò ccose da restarne desso ; 

M’a la poteca toja co cchiù stopore 
Li stampatore tuoje fanno io stesso. 

Chiste che ttanto t'hanno puosto ammore 
Senz'ajuto de chimmeco prociesso 
S'hanno lo Nomme tujo stampato 'ncore. 

PE LA STESSA ACCASIONE PROSSEMA 

Sta canzoncella a nnomme de li solete 
starnpature. 



Nuje che avimtno pe le mmane 
Sempe lettere , e scritture , 

E ifacimmo da vammane 
A li figlie de V Àuture : 



Non valimmo doje carote^ 
Simmo machene che fiànno 
Co la forza de le rrote 
Tanta cose , e nnò lo ssanno. 



Don Fili, che ffà nce vuoje? 
Non c'è ssale a la cocozza, 
Nfra de nuje pescà non puoje 
Chi n'agurio fi te pozza. 



Comm'asci da chisto ntrico? 

Pe sso Nomine accossi bbello 
Simmo jute da n amico 
Che fia vierze a ssosamiello. 

Pe sso Nomme affatturato 
Che tenimmo ioto a lo core 
Da DO piezzo già stampato 
A ccarattole d’ammore. 

Quatto juorne!... Aspetta, aspetta, 
E nn' è asciuto sto nchiastillo 
Friddo chiù de la sorbetta , 

Sicco peo de no froncillo. 



Don Fili , si sto schefice 
Non ce more pe la via , 
Siente chello che te dice 
Co ppacienza , e ccortesia. 



» Pozz’a tte, ma senza pressa, 
Ciente vote tornà Maggio, 
Comme torna a la remessa 
Na carrozza de viàggio! 



Pozz' avè salute e bbene 
La Muglierà toja che pensa 
A la casa , e tte mantene 
Le pproviste a la despensa ! 

Pozz'accunte a la poteca 
T’abbijà la sciorte amica! 

A tte crescere manteca , 

A nnuje crescere fatica ! 

Puozz’avè r alletterate 
Che te mpacchiano farti cole , 
Tutte buone e mmassiate 
Pe fli mmidìa a li ridicole. 



Puozze vennero giornale 

Sempe a ggente de coscienza , 
Che te pava pontuale , 

£ non faccia maje credenza.... 



£ perzò chi saghe e seenne 
Pe spensarle , e Ila la posta , 
Pozz’avè (ca chesto renne) 
Bbone gamme, e faccia tosta. 



Quanno po da ccà se parte 
Pe ccheir urdema pazzia , 

Lo Signore pozza farle 
Forzi Santo! £ accossi ssia. » 

A LO SI D. PIPPO GIRELLA. 



Amecone de core. 

Non c’ è che ddì. A lutto abbesogna avè for- 
tura a sto munno. Atta de unico ! mme ne ve> 
nesse una bbona ! Sienle comm’è bbello sto ppo- 
co. Io pe mmantenerete na certa parola , rara era 
acciso p'ascià no fatto a cciammiello, e credenno 
d’averce dato de mussO)mme mise a mpastà cier- 
te strusciole a mmartelluccio. Ncoppa a cche ? 
Ncopp’ a la bella revista che ffice S. M. de li Ci- 
viche nuoste i e nce avea poste porzi le pparole 
doce, e rrosecarelle che lo Rrè Ile decette pe far- 
le fà tanto de core. 

Mme ne jeva nzuocolo pe la prejezza. Quan- 
no viernadi veuette sazio sazio chillo buon om> 
mo che ba spenzanno le stampe , e co na resella 
a bbavone mme disse; è nacosaguappa sta »^o- 
ia% Nce jetto n’ nocchio, e che bbeco? La re- 
vista ’n perzona ! Aggio fatto tre asse! Arapo, e 

nce trovo appriesso na ciufolejata de Tamìco Ce- 
sare !... E mmo te Tagliutte a Cesare ! .... Te ! 

vi che ir è asciato da chella capo! £ co cche 

Dgiegno se so mpizzate diut'a n' affacciata de car- 
ta dudece battagliane de Civiche co ttatto lo lla- 
rio de Palazzo, e le ffraveche spotestate che se lo 
magnano! Ebbiva Marpica! Ebbiva a llor Signa- 
re! Lr avite fatta da chello che ssite! 

Gnorsi ; ma io poverommo mo addò sbatto la 
capo? Comme s’arremedia sto gaajo! Io sto fa- 
glio de faglio a ppenziere! Se nn'è scolato pe 
dduje tierze lo zaco de le cchiancarelle!... Toz- 
za nterra \ te traove mpegnato ? e pe n’avè sso 
sbregaogno, aje da mpacchià qaarch'aata cosel- 

la... Lloco te voglio ! Pitratanto mme metto 

a sfrenesià co la mente. Vota, revota, piglia, las- 
sa , martella, e nn'è asciata sta mmesca pesca de 
Civeca, e Piedegrotta. Llaggio moccata a na mo- 
gliera arraggiosa che chiajeta co lo marito pe 
gghì a chella festa, che porzi è na cosa aromatica. 

Mme dirraje, tatto va baono... Ma io che nce 
pitto ste... ? Mm’ aje na scoppola. Mperrò se so- 
le dicere, che de sto mnnno fraceto chello nn aje 
che ne tire co li diente. Tn che aviste Ifarte de 
schiafia dinto a no qaatrillo cchiù de semilia per- 
zone, nne paò fa n’anto co ddoje sole. Fa ccos- 
sì, Miette dinto a no vascio da na banna no ma- 

rito schiattuso, sguarrato ncoppa'a na seggia, co 
na coppola ncapo a fia lotane , co no sicario 
nimocca a fTometa, e eco le rrecchie de mercante 
a schiatta ncuorpo ^ dalFautra miettece na mo- 
gliera nzorfata che tataneja, facenno mille nge- 
sire , e ccaccianno fuoco dall' uocchìe , comme 
fosse la servetta de S. Carlino. Pe mmostà che 
cchiove a zeffunno, miettece no canale che scor- 
re. . . Scorre dinto a la casa ? Tu che ccancaro 
dice?. . . Aje raggione. . . mm’è scappata gros- 
sa. .. £ tu miettece qua llampo che se ficca pe 
la fenesta, qua truono...Nzomma miettece chel- 
lo che mmalora vuò metterce, e ssi non ce miet> 
te niente faje meglio ; manco li vierze se cride. 
Accessi jarrimmo franche de fuorfece. 

Ntra de tanto te li mmanno pe non ce perde 
la spesa , e pecchè ne facce 11' uso commeniente. 

A CARMENIELLO 

Marito cocciuto , la mogtiera pe gghl 
a piedegrotta fa sta sparata. 



f 



Tu vi sto lesena cornine mme ngotta ! 

Vi quanta collera mme fa piglia Ì 
liO preo , lo nfraceto , nè a Piedegrotta r 
Lo mala forcola mme vo portà. 

Che s’ha dda dicere mmiez’a sta chiazza ? 

Che s’ha dda dicere? Lo buò senU? 

Ca so n’ areteca , na mala razza , 

Senza na sbrenzola pe ccompari. 

Nc’aje che responnere ? Chi è mo? Songh’io 
Che faccio lefreche , ne Carmeniè ? 

No : portamence , marito mio , 

Sso gusto levarne / che mmale nc’ è ? 
Chiov’a ddelluvio? Si... ma dimane 
Ncielo na macola non ce sarrà : 

Oje non se vedono manco li cane , 

Dimane Napole se scasarrà. 

Saje che speresciono pacchiana , e sdamme , 
',Vajasse, e sbrìffie co lo bbonè, 

Zetelle , e bbedole , gnovave , e mmamme 
Li brave Civiche pe gghi a bbedè ? 

Da copp’a H’astreche , da li barcone 
Le ggente alluccano... li bbi , li bbi ! 

So ttutte dudece li battagliane , 

Songo no spando, non c’ è cche ddi. 

Chè piezze d’uommene ! Quann*abbesogna 
Smargiasse e ttiseche sanne sfila ^ 

So mmilitarie nfì dint' all'ogna , 

Nn* hanno la mutria, la nobirtà. 

E ppo va, videle lo juorn'appriesso ! 

Chi accatta rennete ; chi fa commò , 

Chi caccia fraceto da no prociesso ; 

Chi va a la Curia \ chi a lo bburò. 

Perzò lo Prencepe eh’ è ccorazzone 
Sì spisso nchicchera li bbò tenè ; 

E quann’ammarciano, da lo barcone 
Nce piglia sfizio porzì lo Rre. 

Lo Rre eh’ è 11’ uneco ncopp’a sso tasto , 
Che cchiù d’ ogn’ auto lo sa tocca ; 

Che dde Melizia pò fà lo masto , 

E n’auto Codicio nne pò stampa. 

E io che dda giovane mme songo ausata 
A ssi spettacele la primm’ a gghi , 

Pozzo ncoscienzia sta grà gghiornata 
Ncasa restareme p’ agnetteghi ? 

£ avrisse IFanemo pe sso golìo 
De farrae strujere, ne Carmeniè? 

No : portamence , marito mio , 

Si no... capisceme... sò gguaje pe tte! 
Tu aje cchiù affecchienzia pe li tornise , 
E io mo pe scrupolo te ll'aggio a ddì ^ 
Vi ca so ggraveda de quatto mise ! 

E pessi Civiche... pozz’abborti 




9 * 



A GGROLIA E DDBFRISCO DE LL’ ANNO SCURZO 
NFERTA A RRETOPEDE — CO hK VOCE 



INCAPITOLO. 

I 

Non pens' a lo Quaranta cchiù nnìscluno , 
Pocca senza vammana è scapolato 
LI' Anno mille ottociento quarantuno. 

Che munno puorco ! A cchist' appena nato 
Se fanne squase , vruoccole , e mmeneste , 
E dde chili' auto ognuno s'è scordato. 

A echi è ccaduto non se fanno feste 
Troppo se sa ; ma 11' anno che se vanta 
Manco sapimmo de che ppanno veste. 

Finarmente lo povero Quaranta 
A Nnapole corrette de no passo 
Che t'avria fatta ngelosi Talanta. 

isso nllummaje li iarapejune a grasso 
Pe fFà la notte cammenà sicure 
La ggente ricca ) e li crejate a spasso. 

Isso mettie li muorte int’ a li sciare 

IN tra marmole e ccolonne j e dde li vive 
Fice agghiustà li pise e le mmesure. 

Isso a Ppantane fracete e stantive 

Sborra je la meuza , che là scura gente 
Arredducea chiù bberde de V aulive. 

Isso dette lo taffio a li pezziente , 

E alluoggio pe lo vierno e ppe la state , 
Pe non bederle gnettichi de stiente. 

Ora corame patea spisso de frate , 

Pe sfoga la paturnia de sso male 
Se fìce allarejà cinco o sè strate. 

Ordenaje scapezzarse li canale 

Che ncuollo nce chiovevano a llangella, 
Spognannoce da capo a li pedale. 

E pe ffà sta cetà sempe cchiù bbella , 

A ccerte ccase nc’ appizzaje la jonta , 

E dde cert' aule ne taglia je na fella. 

Po da na vìa che non pe tutte sponta 
Portaje quatto Pitture into Palazzo , 

£ Ile decelte co na mutria pronta : 

Figlili , ccà dinto non se pitta a gguazzo ; 

A ffrisco st’otto cammare nce voglio; 

Mma de rrobba scegliuta da lo mazzo. 

Mmar a buje si no ttecche nce scommoglio 
Che non sia bbello ! Avite a iFarve annore ; 
De ss' opra vosta ha dda parla lo Foglio. 

E Cchiste danno sense a lo colore 
Le mmura defrescajeno de manera 
Che te parlano all' nocchie , ed a lo core. 

Po a no Triato pe ddà meglio cera 
Promettette se'premmie a la bravura 
De ir addotte che benciono a pprimera. 

Nfìne a lo figlio , eh' è na crejatura , 
Ntestamiento lassaje comm' a ddeposeto 
La tutela de 11' Arte e la Tortura. 

E mmo ched' è ? locammo a lo sproposeto ? 
Nisciuno cchiù lo nommena e lo scrive ? 
Manco si fosse de casata sposeto ! 

Guè ! starnai’ attente a n’ essere cattive , 

Si no lo Quarantuno pc ddespietto 
]Nce amoiasona de zelle , e ppreventive. 

Ment’ è l’ agurio che moie volle rapietlo 

Che rricche e bbiecchie ve manteng allerta , 
E vve faccia fà lardo a lo cozzetto. 

Perzò la Musa che n’ è bocca aperta , 

E dd’ esse bbona femmeoa s’ avanta , 

A ir Anno nuovo non cacciaje la Nferta, 

E ha ffatto sto Pataffio a lo Quaranta. 

PARLAMIENTO 

NFRA LA SI MENECA , E PARMETELLA 



ZIA , E NNEPOXr.. 



Men. Parmetè , bommespro. 

Par. Bemraenuta, Gnorazì. Gomme state? 

Men. Meza scellata. Patesco la ndrigestione. Co 
ttutto chesso sò scappata no momento da casa, 
e tte songo venuta a ttrovà. 

Par. Mm’ avite fatto piacere. 

Men. E rame lo ddice co cchella mutria? Che 
rrobbe’ è ? Te succiesso qua guajo ? 

Par. Chiagnola malasciorta che mme ttoccata; 
Men. Mala sciorta! E ccomme? Ciccotlo è no 

marito de zuccaro. 

» 

Par. E no marito che mme fa magna tuosseco. 
Men. Nescia me! Tuosseco? 

Par. Accossì non fosse!.... Dinto a no mese lo 
mala fercola ha cagnato cinco vote patrone. 
Li sansare vanno, e bbeneno ca vonn'esse pa- 

vate. Parlano sparo , mme fanno morì da lo 
scuorno , e mme mettono co le spalle a lo mu- 
ro. Stammatina lo birbante pe cchiù accurto, 
ncagno de fà la spesa, se nn' è ggbìuto a lo 
campo appriesso a la bbanna. Nn' è stato cac- 
ciato da na bbona casa. Lle so ttrasute sette 
carri ne e mmiezo , e lo mpiso nn' ave accat- 
tate pastorielle pe lo presebbio. 

Men. Ll'aje da compiati, nenna mia. Giccotto 
da cche fuje guaglione tenette la devozione pe 
lo presebbio. 

Par. Gnorazì , la vera devozione è dde fà ll’ob- 
breco suio \ de servi co annore e stima chi lle 
dà ppane ; de fà justa la spesa ; de non mar- 
trattà la mogliera... E nfradetanto stammatina 
mm'ave lassata dejuna ! (cAàz^/ie) Dejuna a 
mme ch'aggio portale da quarantacinco ducate 
de dota , e no corriero che bbaleva n'auto 
ttanto! Dejuna ! 

Men. Povera Parmetella ! Tu mme faje sparte 
do core! 

Par. E Ifernesse ccà ! 

Men. Nc’ è dde pevo ? 

Par. Lo vagabbunno sapite pecchè.vò fà lo pre- 
sebbio ? Pe mmità nchella sera non saccio 
quanta sette panelle a spasso compagne suole,*^ 
pe ifarle fà no. scialiequo. Dinto a no vascio, 

5 

addò non ce potimmo manco vota j co lo vor- 
zillo asciutto , e eco na mogliera novegna! 

Men. Che t' aggio da di? Tu aje raggione da 
vennere. Ma pe n’avè tuorto chiude n’uoc- 
chio pe cchella sera. Co lo marito non s’ ave 
da piglia preta de ponta. Sibbè fosse n'urzo 
co la prudenzia se pò fà adde venta pecoriello. 
Si po lo stuzzeche , chìllo tanno se mperra , 
e ppò mena le mmano. 

Par. A echi ? Che se nce prova ! Mmarisso ! Ile 
faccio aunà na mesura de diente pe tterra , si 
mme tocca schitto no dito. 

Men. Parmetè , tu mme jesce da lo semmenato. 
Ncasa de mammata jere na muscella , e mmo 
te sì ffatta na gatta foresteca. 

Par. Vuje porzì mme jate contro? 

Men. E tte jarranno contro tutte , pe ssi cattive 
sintome che ttiene. Che ddiaschece! mariteto 
avesse acciso a carcuno! Fosse juto scassanno 
le ccase de notte ? O fatte monete fauze ? Lo 
poveriello è fBgliulo, e ssevole spassa. Nchella 
serata tutte se spassano. Se mpignano lo lietto 
si accorre , pe se magnà T anguille , e lo ca- 
petene.... 

Par. £ ccà ir è ccaduto lo ciuccio ! Isso ave ap- 
pizzato Tuocchio ncoppa a sti sciocquaglie de 
perne che mme sò ccostate stiente e ssudore. 



Digitized by Google 




i 






99 

Se li bborria mpignà. Che se mpegna la na> 
sceta soja ! 

Men. Mantiè , mantiè i vi ca te si Hatta troppo 
prodeceta. E ssà che te dico? Sì n’avasce le 
■ bhele , tu nce passe no gua jo ! Po se dice che 
ir uommene sò ccattive. Simmo cattive nuje 
quanuo scapolammo la lengua, e tagliammo 
a ttunno senza misericordia ! Io 11' aggio va- 
luto bbene a Ciccotto , e mme despiace de ve- 
derlo trattato a sso muodo. T' è mmarito a la 
fine , e ssi pensa a fiarte spassa... 

Par. Lo dengrazio ^ io non boglio spasse ncre- 
denza. 

Men. Embè , scompìmmo sto lotano. Nchella 
sera venarrite a magna co mmico. 

Par. Mo mme pare ch'accommenza a quaglia lo 
trascurzo. 

Men. E nce avrite gusto. Aggio mmitato porzi 
lo si Mimmo Treppapare. 

Par. E echi è sto si Mimmo? 

Men. N’ ommo ricco , no correntone , no cuor- 
po de bon tiempo che te conta no sacco de 
stroppolo, e fiattarielle da farle mori da la risa. 

Par. E lo canoscite? 

Men. Si lo canosco? Ahbeta rimpetto a la casa 
mia. Nce rejalammo. Non me neja maje nien- 
te de chello che Ile cerco. 

* 

Par. E quann’è cchesso, pecchè non lo prejate 
de farse servi da maritemo ? SI è ta^to sguaz- 
. zone , se farrà volò Lbene... Non ce sarranno 
quistlune... 

Men. Saje ca mm’ aje aperta la capo? Gnorsi 5 
nce lo bboglio di ! . . Ma fa na cosa, parlan> 
. cenne tu pure. A tte non dirrà de no.... Ma 
< non Ile di niente de li difiette.... 

Par, Ve pare? Ne dirraggio tutto lo bbenej eh e 
' puntuale, fatecatore, la corona de la capo mia. . 
iJ/e«.Accossi.va buono.lo spero de nce lo carrejà 
doce doce, e dde vedè acconciato lo cerviello 
a mmariteto.Co lo si Mimmo Treppapare Iro- 
1 varrà certo a ffà bbene.Vedraje che ommo co- 
riuso e ppazziiariello ! Nchella sera mm' ha 
^ prommiso de recetà na bbella canzona che 
s'ave mparata a mmente, ncoppa a la vegilia 
de Natale , e a la prejezza de lo puopolo... 
Par. Chesta ccà mrae pejace. 

Men. Sentarraje ! Quanno la dice te pare de sta 
a S. Carlino... Ma s’è fi'atto tardo, e aggio las- 
sata la casa sola.Abbesogna che mme ne vada. 
Par. late connio. 

Men. Nfradetanto de lo concierto ch'avimmo 
fatto , dinne qua pparola a minariteto... 

Par. Gnorsi. 

Men. Ma co la bbona manera. 

Par. Gnorsi. 

Men. Falle quacche squasilié. 

Par. Gnorsi. Ma si non ce riesco , lo manno a 
bbuje. 

Men. Gomme te piace. A rrevederce. 

Par. Ne , Gnorazi , non sarria meglio che lo 
presebbio lo facesse pure a la casa vostra ? La 
Tosta è cchiù commeta , e ggranne. 

Men. Pe ccontentarte farraggio de tutto. Viene 
tu, mariteto, lo presebbio, li pasture. Io zam- 
pognaro , li truone. . . . 

Par. Che pozzat'esse bbenedetta! ... Zia de sto 
core! 

Accossì Jinio sto parlamicnto a zighezzago: E 
pecche IC aule che nn hanno voglia pozzano leg- 
gere tale Canzona , la stampo ccà appriesso. 

LO SI D. MIMMO TREPPAPERE 

PE LO BELLO JUORNO DE LA VEGILIA DE NATALE 



ARRBMEDIA NNITTO HrArTO STA 



COMPOSTA. 

Te! che {Folla ccà mmiezo è scapolata ! 

Non m'allicordo ancora comm’a sfanno 
Tanta ggente a rrevuoto pe la strata. 

Chiazze e ppoteche sbommecate stanno 
De tanta sciorte de provvisiune 
Che ir nocchie nfronte strevellà te fanno. 

E pparate de frutte a li pontune , 

£ mmontagne de vruoccole , e ttorzelle, 
E carrette de pigne , e de capune. 

Chi s'accatta lasagne e bermicielle^ 

Chi lardo e nzogna ; chi butirro e Ratte j 
E chi alice , tonnina , e chiapparielle. 

Addò stanno a mmontune li piatte, 

Addò botteglie, chicchere, e bbicchiere , 

E addò nfi lo premmone pe le ggalte. 

Vi Uà che t’ hanno appiso li chianchicre ! 

Pare U'urdemo juorno che se magna , 

E ncapo non ce stanno ante pensiero. 

Chi se mpresta denaro , e echi le ccagna , 
S'asciuttano le ssacche , e li vorzille, 

E po nfaccia a lo pesce è la coccagna. 

E ssiente striUà gruosse e ppeccerille : 

Senza li capitane non c’è Sesta — 

Mo te scioncano nfaccia chest’anguille — 

È n'auta rrobba, è n'auta rrobba chesta , 

Nc’ aggio data la voce a ssè carrine ; 

Magna , ca mme n’annuommene , majesta — 

Chist’allucca: patelle, ostreche , angine, 

Mo so asciate da cuorpo a lo Fusaro 
Pe ffarte addecrejà li cannarine — 

ChiUo: aggio treglie, e cciefare de maro,.. 

Tu che nce addure? No ttoccà — Non tocco — 
Si non ce vide miettete l’acchiaro — 

Quanto facimmo ? Vi’ ca io non so Hocco j 
Dimme lo gghiusto—Embè damme otto penne— 
Te nne do ttrè, va bbuonoP-Emmagna stocco- 



Vuò trentacinco fante? — Va vattenne — 
Quatto carrine? — E quanno te nne vaje? 
Mo ne votto lo pesce e chi lo bbenne ! — 



Vope , mazzune , porpetielle , e rra je — ^ 

Spara n’auto — Mal’ nocchio non ce pozza ! 
Addorano de scoglie, e sso ppalaje...' 



Cancaro ! sta pe scennerme la vozza , 

E mmanco no piatuso aggio pigliato l 
Sarrìa meglio de vennere cocozza — 

Non bottà 5 che mmalora si ccecalo ? 

P’ accatta quatto scioscele ’ncredenza 
-Mm’aje no callo a lo pede scarpesato — 

Zitto mo, ca n’è nniente j agge pacienza — 
Che ppacienza , e ppacienza? no stivale — 
Vi comm’è ntossecuso sto sfelenza ! — ... 



Mo lo rociello se fa ggenerale , 

E ttutte nchielta alluccano le hhuce , 
Gomme fosse concierto de finale — 

Signò , sò de Sorriento cheste nnuce — 

Mm’è benuto da Foggia lo era pitto 
Mostacci uole , acqua vita , e ppaste duce — 

Sto bbaccalà speresce d’ esse fritto — 

Sta cervellata fa leccà le ddeta — 
Magnatella na zuppa de zoffritto — 

Cheste non sò ccaslagne , sò ccopeta — 

Porta lo sosamiello a gnorazia — 

Caruofane p’ aulive de Gajeta — 

E San Giuseppe, e Sanf Anastasia — 

Li zampognare cantano, e te fanno 
Assomma dint'a ll'arma n' allegria. 

Vegilia de Natale comm’ a sfanno 
Che la rrobba nce scarreca a zeffunno 
Tu non la truove si la vaje pescanno. 

E ssi chesso n’avimmo a cchisto munno , 
Voglio magnà pe cquatto, e po de vino 
Doje tre llampe asciuttarme nzi a lo funno. 

Voglio spara li truone a lo Cammino , 

E qua'nn’è meza notte vasà nterra , 

E po ronfà diece ore a ssuonno chino. 

Pe ddiggerì la meuza , e ffà la guerra 
Dimane a na galletta , e a no capone 
Co cquatto mozzarelle de la Cerra... 



Vi che te face la devozione ! 




PE LO NOMME 

DE LA SIGNORA D. MARIANNINA 



SONETTO. 

Lo ppenso , te lo ddico , e nce scommetto 
Marìanni , sarraje sempe afibrlunata ; 

No sisco che mme ntrona int’a lo pietto 
Mme lo bbà rehbrecanno sta jornata. 

Saje sto sisco ched’è ? N agurio schietto 
De farte mprofecà comm' a na fata ; 

E ppe cchesso no muorzo de sonetto 
Te manno int'a sta carta ammollicata (i). 

Tu si na pempenella de vertute, 

Ferzo lo Cielo suppreco ogoe gbìuorno 
Pecchè sempe te dia bbene , e ssalute. 

Ma quando chillo de sso Nomme vene , 

Pe Ile fà no squasillo de retuorno 
Lo prego che te dia salute , e bbene. 



(1) Ndorata a ddesigno. 

P’ annore , e grolla de li premmune de cierte 
strillazzare locature de Scopone 

STO QUATTCORDECE A LA NTRASATTA. 

Sienle : ogne nsera’ncasa de Sciascione 
Se vanno cierte amice a ppiglià spasso ^ 

E ntra chille che ghiocano a scopone 
Chi canta da soprano , e echi da bbasso. 

Nninche se pesca quarche ffarfailone, 

E se perde no seje , no sette , o n asso, 
Strillano nfrotta pe se fà raggione 
Comm'a Giudeje denanze a Ccai'fasso. 

Ma cresciono le ddoglie, si qua ssera 
Nce assomma lo Tressette a mmediatore, 

E le Ssignore jocano a pprimera. 

Tanno po , si nce ncappe , si perduto ! 

Mmiezo a ccierte quartette co li Core 
Si no nzordisce, appiennete pe hhuto. 

A D. decotto Conìglia che s* ha bollito piglia 
Jastidio de responnere a lo Sonettiello arroz- 
zuto puosto cca nnanze , p* ave scritto : canta 
da Soprano 



ST’aUTO QCATTUOBDECE. 

P’ogni dditto nce cape la resposta , 

Gomme lo ssale dint' a la menesta : 

Perzò vanno le llettere a la Posta , 

£ sta la nnammorata a la fenesta. 

Nuje responne solìmmo co la gnosta 
Si nce scrive Taccunto, o la majesta, 

E llavammo la capo a llengua nosta 
A echi nce parla sparo, e mmagna agreste. 

Ma pecchè Don decotto s’è ngrifato, 

Ed è ccurzo a rresponnerme ’n Prannaso , 
Mente io non Faggio manco annommenato? 

» 

Pecchè ? Pe ddirme che ha no gruosso naso R . 
Ma co ss£| prova niente mm'ha provato ^ 
Potea la Gnora averlo fatto a ccaso ! 

SONETTO. 

A rriepeto ^attuto pe la iettatura che ha Micco 
Zeppa de perdei^ a lo Scopone fitto fitto 
ogne mera. 

Che sciorta canai É quanto se pò ddicere, 
Ogne nsera aggio a pperde a Io scopone ! 

E ccà nisciuno rame pò contradicere 
Che sparto a ttutte la devozione. 

Besogna che mme faccia bbenedicere 
Pe mme leva da tuorno qua stregone 5 
Si no , sibbè jocasse a flave, e ccicere 
Farria quant'a na votte lo premmone. 

E comme? Perdo co echi mm’è ccompagnol 
Perde co echi venceva !.. E mme succede 
Nfì le ppartite a pperdere pe scagno ! (i) 

Insto quanno de vencere aggio fede 
S’ha dda fà na spilata a lo tompagno! 

Che mmannaggia lo juoco , e echi nce crede ! 



( I ) Se ntenne da no scopatore che se fice piglia na mano da 
n auto , pe ccierte fine suojct e Micco nce peniio no volo. 

PE LO NOMME DE LA MAMMA SOIA 
No peccerillo fa chisto comprìmiento. 



Mamma bella , pe le coase 
Chi la cerca , chi la chiamma , 
Nò la trova n' auta mamma 
Nzuccarata comm' a tte. 

Si mme parie, e ddaje no vaso 
Quanno torno da la scola , 

£ lo vaso , e la parola 
Sò bbarattole pe mme. 

Schitto faje la faccia amara 
Si faccio io qua mpertenenza 
Siente mo pe ppenitenza 
Che pensa je sto Juorno fà. 

t^e te fa la vocca doce 
Quanno ncollera te miette 
Sto cartoccio de confiette 
Io te porto a rrejalà. 

Sto regalo n’ è ’ndescrelo 
E tle dico lo pecche 5 
Nc’ e ccà ddinto no secreto* 
Annevina nio che d’è? 

Songo dente , senza storno , 
Sti conhette , e hbonno dì ) 
Che pe Ite sto bello Juorno 
dente vote. ha dda venf. 

LA IETTATURA 



N CAPITOLO. 

Che mme ntrevene ! Pe no capitale 
De scoiente dacate , io gnetteculo 
Mme sò quattuordece anne ntribunale. 

Ma nfine chisto chiatto s'è bbinciuto ! 

Fatta na casa tricche tracche a pparte , 
No quartino pe spropela aggio avuto. 

Sto quartino sta sotto ad aule quarte, 

£ nn'afiaccia a la via!... Co tutto chesso 
Ne rellejo comm’ a ccuonsolo de 11’ arte. 

A mmalappena ne pigliaje possesso 
La casa ncoppa fece lesejone , 

E accommezaje da capo no prociesso. 

Pe le pperizie , e pe mme fa raggione 
Sto spennenno lo tuppo; e lonquilino 
Pe gghionta mm’ ha truffato lo pesone. 

LI' affitto a mmese , pe cagna cammino^ 

Ad una che ggiranno pe le strate , 

Venne tele de cannovo, e dde lino. 

De grana fauze , e prubbeche cecate , 

De carrinielle^ e dde tari de scarto , 

Nn' aggio a stiento siggiute doje mesate. 

Ma stammatina all'unnece e no quarto 
Essa mme dice : io vengo a ifà n' accusa 
A lo patrone de lo primmo quarto. 

Chisto ha rrente la mia na stanza nchiusa 
Pe ddò non passa na pagliuca d'aria, 

E ssiente che mm'ha ffatto co ssa scusa! 

Co ttutto ch'ogne llegge 11' è contraria, 
Aperta , addove figliama se corca , 

Mm'ha na fenesta quatto parme laria. 

Nuje ccà ddò stammo? Ntra la ggente torca ? 
A mme se fanno nfaccia chiste taglie ? 

Io nce voglio fà mettere la forca ! = 

Storduto, e fatto verde comm' a ll'aglie, 

Lle dico : t'aje nsonnata ssa fenesta ? 

Sto caso non se dà ^ vi ca tu sbaglie. = 

Uh ! faccia mia! pare vocca chesta , 

De ye di na buscia ? Da 11' apertura 
Nce trase na fometa che t'appesta. 

Manco si fosse stata sebetura = 

£ ttu jere nzorduta de manera , 

Da non sentirte sfravecà le mmura ? = 

Ma ncasa io non ce resto a mmonnà pera ; 
Vado sperta lo juorno , e non me nzerro 
Co la povera figlia che dde sera. 

£ dde juorno cheli' anema de fierro 
Nsa penata de trappole e dde nganne , 

De juorno t’ ave fatto chisto perro. 

Io pc mme , mme ne scotolo li panne , 

A bbuje tocca de farme n' auto affitto) 

E dde pavarme li nteresse, e danne. 

Si no , nc'è la jostizia = E statte zitto ; 

Tu \i che mo no panteco mm' afferra , 

E bbuoje stare a zucarnie fitto fitto ! 

Damme tiempo a sbrogliarme da sta guerra = 
Vuje senti non bolite ? = T’ aggio ntesa = 

Io ddò dormo stanotte? = Duorme nterra = 

Nchesto min' assomma na sentenzia a scesa 
' Che, p'agghiustà la meuza a lo palazzo, 
Mme condanna a lo tierzo de la spesa. 

Io non ce vedo cchiù; comm’a no pazzo 
Mme jelto pe le ggrade , e ppiglio lario 
Pe ddiggerì l’ arraggia , e lo strapazzo. 

Mo co lo tierzo , e la fenesta sbario, 

Mo co lo tiempo pe trovà jostizia.... 
Atta d'aguanno ! 11’ esse propietario , 

£ ppatrone de na casa , è na delizia ! 



Digitized by Google 




NO FATTARIELLO. 



117 



Pe bberetà Donna Marta Serpetiello è na fem- 
mena veramen/e comprila. È ssempe affabblle e 
ccerimmoniosa co ttutte. Vo bbene a lo marito; 
abbada a 11' affare de casa , e ssibbè non sia tanto 
ricca , ave assaje caretà co lo prossemo. Uno vi* 
zio tene. È ccecata d'animore pe lo figlio Vicien- 
ziello ; se lo schiude coU'uocchie, e mmaro a 
cchillo che Ile tenesse mente stuorto schitto. Ad- 
de venta na vufera. Pe nfi a la scola no bò che 
se Ile facesse no scuorno , faccia o non faccia 
mpertinenza , se mpare^ o non se mpare la lez- 
zi'one. Vide mo eh' ha dda fà no povero masto 
co no preventivo de chiste! O s’ha dda nfracetà li 
premmune , o non 11’ ave d’ azzettà ! E ssi lo ma- 
sto pe non perde l’accunto l’azzetta, vi che aru- 
colillo po te caccia da lo Stituto. 

Pe bbona sciorte Vicinziello n’era de mala pe- 
tena, e tteneva no core de zucchero. Sudava gno- 
sta ncopp’ a li libbre ; se steva ciunco ncoppa li 
scanne ; n’attaccava lite co li compagne; e aveva 

isso pure compassione de li povere. Ora ir aula 
sera torna je da la scola co na faccia scura, e ngot> 
tatiello no poco , comme si avesse abbuscato. 
Donna Marta nninche sen'addonaje, non ce ved- 
de cchiù. S' allommaje comm'a zzurfo, e bboleva 
paglia pe cciente cavalle. Pe ccaso io mme nce 
trovaje mmiezo, Ile spezzaje parlamiento, e ffice 
de tutto pe Ile levà da vocca lo ifraceto. Vi com- 
me vanno le ccose ! Vicinziello aveva fatta na 
bbella azzejone, e steva ntofato pe la ragione... 
Ma si ve la dico mo, appriesso non ce avrite 
cchiù ggusto. V ’avasta sapè che quanno la mam- 
ma vedde lo rancio cb'avea piglia to^ ascette fora 
de li panne pe la prejezza , s’ abbracciaje lo fi- 
glio, Ile fice tanta vruoccole, e gnuoccole^ e ad- 
deventaje na pecora. A ccbella scena mme venne 
air uocchie na lacrimazione , e ncapo lo pensie- 
ro de scriverla, e 11’ aggio scritta. 

Leggi tevella, Signore mieje,e bbedarrite, che 
ssi avimmo defiette, la bontà de lo core se Ili ssor- 
chia , e le ffà scomparì nnitto niatto. 

ntra d. Marta , e lo figlio sujo vicenziello. 



Vicenziello. 

Mamma cara , bbona sera, 

Marta > 

Bona sera , Vicinziè. {lo smìccia ) 
Ne , tu mm’ aje na mala cera , 
Che te siente ? che rrobb’ è ? 

Vicenziello. 

Niente , mamma. . . 

Marta. 

Tu inme nganne. 
Tu rame dice la bboscìa. 

Viccnziello^ 



Io ngannare a minamma mia ! 
Non pensarlo, no lo ddi. 

Marta. 



Lr nocchie russe ancora tiene , 
Aje na faccia de dejuno. . . 
Contamello j t’ ha quarcuno 
Fatto chiagnere ? 




Vicenziello. 

Gnorsì. 

Marta. 



Parte chiagnere ! oh ! mmarisso {nzorfatd) 
Chi t’ ha ddetta qua pparola ! 

Faccio nascere n’aggrisso 
Crammatina ìnto a la scola. 

Sò raogliera a Don Fenucchio 
Che na vota fuje paglietta , 

E nzi a ncoppa a lo denucchio 
Mo mme stiro la cazetta; 

Non so flemmena de strata 
E tle pozzo vennecà. 

Quanno pavo la mesata 
T’ hanno tutte a rrespettà. 

Vicenziello. 

Mamma mia , tu piglio arrore \ 

A mme tutte da lo masto 
Vonno bbene co lo core 5 
Non toccarme cchiù sso tasto , 
La lostizia non lo bò. 

Marta. 

La lostizia !... E quanno è cchesso 
Non fà starme cchiù npensiero , 
Mm’ aje da di che t’ è socciesso , 
Mo lo fatto vero... vero , 

Senza ntapeche . . . 

Vicenziello. 

Gnernò. 

A la via de 11' Arenacela 
Io ncontraje na peccerella. 
Tutta nfosa , e eco la faccia 
Che pparea na mortecella. 

Era juta int' a la lava 
Co scognarese tre diente , 

E cchiagnenno addimannava 

Na lemmosena a la ggente 

Pe se fà lo ppane cuotto i 

M’ ave fatto ntenerì 

Nfino a chiagnere , e dde bbotto 

LP aggio dato no tari. 

Marta. 

Che puozz' esse bbeneditto 
Figlio caro , figlio bbello ! 

Tu de sfarina sì la gioja \ 

Aje no core teneriello 
Tale e cquale a nimamma toja , 
Che a lo prossemo te fa 
Sempe serape caretà !... 

Ma pecchè staje tanto afiritto ? 

Vicenziello. 

Ca da trenta e cchiù mmatìne 
Io da coppa a la marenna 
Mm' accbiettaje ssi du)e carrine , 
E r affare è asciato a bbreuna ^ 
Nne voleva accatta truone 

Pe la notte de natale 
Co la bbella nlenzi'one 
De spararle, e nune spassa. 
Mo non tengo manco sale. . . 

Marta. 



Stalle zitto ; nchella notte 
Te darraggio no ducato , 
Voglio farle sparà bbotte 
Da stordi lo vecenato. 

Vicenziello. 



Ntra le mmamme veramente 
Non c’è mmamma comm’a Ile. {V abbrac- 
cia.) 



Marta. 



( Mperrò stalle alleramente , 

E rrespunne appriesso a mme. 

u j..\ Vicenziello. 

■ Gnorsi, stongo alleramente , 

1 E rresponno appriesso a Ite. 

A diije. 

Coram’ a lo spirilo 
Glie nce dà bita ] 

Comm'a lo barzamo 
Pe la ferita , 

È de lo prossemo 
La caretà. 

Lo Cielo mprofeca 
Chi è dde bon core , 
Chi stoja le llacreme 
De lo dolore. . . 
Chesta è la reimeta 
De la Pietà. 



J t) 

